Mars het twee klein natuurlike satelliete, Fobos and Deimos. Daar word gespekuleer dat die twee mane gevange asteroïdes is. Wanneer Fobos vanaf die oppervlak van Mars, naby sy ewenaar besigtig word, lyk die maan ongeveer een derde so groot as wat die aarde se volmaan vanaf die aarde lyk. Fobos het 'n deursnit van 22,2 km en lyk kleiner hoe verder weg mens van Mars se ewenaar af wegbeweeg en is onsigbaar (altyd agter die horison) vanaf Mars se poolgebiede. Deimos lyk meer na 'n helder ster of planeet wanneer dit vanaf Mars besigtig word, net ietwat groter as wat Venus vanaf die aarde lyk. Deimos se deursnee is 23,460 km. Die mane is so klein dat daar geen totale sonsverduisterings op Mars kan plaasvind nie, aangesien die mane te klein is om die son heeltemal te bedek. Totale maansverduisterings is egter weer baie algemeen en vind amper elke aand plaas. Die beweging van Fobos en Deimos is baie anders as die van die aarde se maan. Fobos beweeg vinnig: hy kom op in die Weste, sak in die Ooste en kom weer op in slegs elf ure.


Johannes I was die 53ste pous van die Rooms-Katolieke Kerk. Pous Johannes I is gebore ongeveer in 470 in Sienna, Toskane. Op 13 Augustus 523 volg hy Pous Hormisdas op en regeer tot sy dood op 18 Mei 526. Hy word opgevolg deur Pous Felix IV. Die naam ‘Johannes’ beteken 'God is genadig'. Pous Johannes I word tydens sy pontifikaat deur koning Theodorik die Grote na Justinianus I, keiser van die Oos-Romeinse Ryk gestuur en is in Konstantinopel met alle eer ontvang. Hy kroon die keiser Justinianus daar. Toe die pous in Ravenna terug kom, sit Theodorik hom in die tronk omdat Justinianus nie aan al sy versoeke voldoen het nie. Johannes bly in die tronk, aangekla van hoogverraad, tot sy dood in 526 weens slegte behandeling. Johannes I is in die Sint Pieterskerk begrawe. Hy word as heilige vereer in die Rooms-Katolieke Kerk en veral in Ravenna en Toskane. Sy feesdag is op 18 Mei. In die kuns word hy voorgestel as 'n gevangene agter tralies met 'n diaken en 'n sub-diaken langs hom.


Oaxaca (uitgespreek [waˈxaka]) is een van die 31 deelstate wat, saam met die Federale Distrik, die 32 Federale Entiteite van Meksiko vorm. Hoofstad (en grootste stad): Oaxaca de Juárez Oppervlakte: 93 793 km² Bevolking: 3 801 962 (2010 sensus) "Superficie" (in Spaans). Cuentame INEGI. Geargiveer vanaf die oorspronklike op 28 Februarie 2013. Besoek op 24 Julie 2012. "Relieve" (in Spaans). Cuentame INEGI. Geargiveer vanaf die oorspronklike op 2 November 2010. Besoek op 24 Julie 2012. "Mexico en Cifras" (in Spaans). INEGI. Geargiveer vanaf die oorspronklike op 22 Julie 2012. Besoek op 24 Julie 2012. "Senadores por Guanajuato LXI Legislatura" (in Spaans). Senado de la República. Besoek op 24 Julie 2012. "La diputación provincial y el federalismo mexicano" (in Spaans). Besoek op 24 Julie 2012. "Aguascalientes" (in Spaans). 2010. Geargiveer vanaf die oorspronklike op 12 April 2019. Besoek op 24 Julie 2012. (es) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Far breton is 'n gewilde melktert wat in Bretagne warm as nagereg of koud as tert bedien word. Daar is baie variasies van die resep, maar die hoofbestanddele is tans gewoonlik meelblom, eiers, melk, suiker, droë vrugte (pruime), botter, vanielje en calvados of rum na smaak. Far breton, wat in Bretons ook as Farz Forn bekend staan, was oorspronklik 'n spesiale nagereg, wat net op feesdae soos Mardi Gras, Paassaterdag, Pase en tradisionele Bretonse feeste soos die pardons bedien is. Net soos die bekende crêpes en graanpap was farz vroeër 'n belangrike stapelvoedsel van die plattelandse bevolking, en die resepte is eintlik uit nood gebore. Al kon die meeste arm boeregesinne vleis en ander geregte nie bekostig nie, was meelblom, eiers, melk, suiker en botter steeds volop. Die historiese voorloper van die huidige Far breton is farz wat in 'n sop gekook, verbrokkel of in snye gesny en daarna saam met vleis en groente geniet is. Hierdie tradisie leef nog steeds voort in die département Finistère waar kig ha farz veral op Saterdae geniet word.


Nolay is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Ólvega is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Johannes Calvyn Franse teoloog en kerkhervormer Handtekening Gebore 10 Julie 1509 in Noyon, Pikardië Frankryk Oorlede 27 Mei 1564 in Genève, Switserland Christelike stroming Gereformeerd, Calvinisme Bekende werke Institutio Christianae Religionis ("Institusie van die Christelike godsdiens") Johannes Calvyn (Frans: Jean Calvin, gebore as Jehan Cauvin; * 10 Julie 1509 in Noyon, Pikardië; † 27 Mei 1564 in Genève) was 'n invloedryke Franse teoloog en predikant gedurende die Protestantse Hervorming (die tyd toe talle Christene die Rooms-Katolieke geloof verlaat en die Protestantse geloof aanvaar het). Hy het 'n sentrale rol by die ontwikkeling van die stelsel van Christelike teologie gespeel wat later sy naam sou dra — Calvinisme. Calvyn het oorspronklik 'n opleiding as humanistiese advokaat gevolg en omstreeks 1530 die bande met die Rooms-Katolieke Kerk gebreek. Nadat godsdienstige spanninge aanleiding tot gewelddadige optrede teen Protestante in Frankryk gegee het, het Calvyn na Basel in Switserland gevlug waar hy in 1536 die eerste uitgawe van sy Institutio Christianae Religionis ("Onderwysing in die Christelike Godsdiens") gepubliseer het – sy teologiese hoofwerk en een van die belangrikste geskrifte van die Reformasie.


Iwan VI Antonowitsj (Russies: Иоанн VI Антонович) (Sint Petersburg, 23 Augustus 1740 – Sjlisselboerg, 16 Julie 1764) was van 1740 tot 1741 keiser van Rusland. Iwan was die seun van Anton Ulrich van Brunswyk-Wolfenbüttel en Anna Leopoldowna, dogter van keiserin Anna van Rusland se suster Elisabeth. Anna het die agt weke oue seuntjie op 5 Oktober 1740 aangeneem en hom as haar opvolger aangewys. In dieselfde maand is Anna dood en het Iwan keiser geword. Sy belangrikste regent in die eerste drie weke van sy bewind was Ernst Johann Biron, maar dié se teenstander Burkhard Christoph von Münnich het gesorg dat Biron ná net drie weke van sy amp onthef en deur ’n hof ter dood veroordeel is. Die vonnis is nie voltrek nie, maar hy is wel verban na ’n dorpie in Siberië. In sy plek is Iwan se ma as sy regent aangewys. Iwan VI is gekies bo Elisabeth, hoewel die troon haar as dogter van Pieter die Grote en Katharina I eintlik toegekom het. Dit is egter teengestaan deur die regerende adel onder leiding van die Dolgoroekof-familie, wat ’n hekel gehad het in alles wat aan Pieter die Grote herinner het.


Ongeveer die helfte van die mense wat aan paniekversteurings ly, ontwikkel later ook agorafobie. Agorafobie word beskryf as 'n vrees vir oop ruimtes, wat eintlik misleidend is. Die woord agora, wat aan die Grieks ontleen is, beteken letterlik "'n vrees vir die markplek" (in die antieke samelewing 'n groot, oop ruimte in die dorp of stad). In die ergste graad word agorafobie gekenmerk deur 'n verlammende vrees om in 'n plek of situasie te wees waar die persoon voel ontsnapping is nie moontlik of hulp is nie naby in geval van 'n aanval nie. Persone wat aan hierdie versteuring ly, voel dikwels slegs in hul huise werklik veilig en gevolglik beperk hulle hulle dikwels tot hierdie gebied. 'n Variasie van dié siektebeeld is dat die persoon 'n vrees het om alleen tuis te wees. Nog ander vrees dit om tussen 'n menigte te wees of om in 'n ry te staan, terwyl daar ook diegene is wat doodeenvoudig oop ruimtes vrees. Die pasiënte beraam dikwels ingewikkelde planne net om die gevreesde plekke en situasies te vermy. Fobie Angssteuring


Die Dommel is 'n rivier in België en Nederland, die linker sytak van die Dieze. Dit ontstaan in noordoostelike België naby Peer en vloei in die suidelike deel van Nederland in. Die Dommel verkry water van die Keersop, Tongelreep, Gender en Kleine Dommel strome en smelt by ’s-Hertogenbosch met die Aa saam om die Dieze te vorm wat vervolgens na die Maas vloei. Die hoof stede en dorpe langs die Dommel se loop is Peer, Neerpelt, Valkenswaard, Dommelen, Eindhoven, Son en Breugel, Boxtel, Sint-Michielsgestel en ’s-Hertogenbosch. Wikimedia Commons het meer media in die kategorie Dommel. Dommel Corridor Eindhoven - Fotografie Hierdie artikel is ’n saadjie. Voel vry om Wikipedia te help deur dit uit te brei.


Sergius II was die 102de pous van die Rooms-Katolieke Kerk. Pous Sergius II is gebore Rome, Italië. In Januarie 844 volg hy Pous Gregorius IV op en regeer tot sy dood op 27 Januarie 847. Hy word opgevolg deur Pous Leo IV. Die naam ‘Sergius’ beteken 'dienaar'. Pous Sergius II is tot pous verkies nadat hy sy teenstander Teenpous Johannes VIII uitgeskakel het. Deur die toedoen van pous Sergius word Johannes se lewe gespaar en word hy na 'n klooster verban. Sergius is gekroon sonder die goedkeuring van Lotarius I die keiser van die Heilige Romeinse Ryk. Die keiser stuur sy seun Lodewyk met 'n leër na Rome. As kompromis is Lodewyk as koning van die Lombarde gekroon. Tydens Sergius se bewind is Rome geplunder deur die Sarasene. Hulle plunder ook die Sint Pieterskerk en die Sint Pauluskerk. In Augustus 846 val die Sarasene ook Ostia en Porto aan. Sergius het die stad Rome herontwikkel, maar het (vermoedelik deur sy broer Benedictus) van verdagte metodes gebruik gemaak om geld te bekom. Simonie het hoogty gevier tydens sy pontifikaat. Twee verskillende uitgawes van die "Liber Pontificales" gee teenstellende beskryings van die pous.


Die Blue Lagoon (Yslands: Bláa Lonið) is 'n geotermiese warmbad naby Grindavík, 'n dorp op die Yslandse skiereiland Reykjanes. Dit is naby die hoofstad Reykjavík en die internasionale lughawe in Keflavík geleë en het tot een van die gewildste toeristebestemmings in die suidweste van die land ontwikkel. Die kunsmatige meer met 'n oppervlakte van 5 000 vierkante meter is 'n "neweproduk" van die nabygeleë geotermiese kragsentrale Svartsengi waar 'n mengsel van see- en soetwater vanuit 'n diepte van sowat 2 kilometer na die oppervlakte gepomp en vir kragopwekking ingespan word. In hierdie diepte styg die watertemperatuur tot by 240 °C. Die water vloei later in die omliggende lawaveld waar geleidelik 'n soutwatermeer met sy kenmerkende blou-wit kleur ontstaan het. Die plaaslike bevolking het die meer aanvanklik as 'n baaiplek benut totdat die huidige warmbad-fasiliteite opgerig is. Die warmbad, wat ook in die winter baie gewild is, pomp tans ook sy eie warmwater na die oppervlakte. Blue Lagoon se warmwater het 'n temperatuur van tussen 37 en 42 °C en bevat mineraalsoute, kieselaarde en alge.


Winterpaleis Die Winterpaleis (Russies: Зимний дворец) lê in Sint Petersburg aan die Newarivier, tussen die Paleisoewer en die Paleisplein. Dit is in die 18de eeu gebou as woonplek vir die tsaars van Rusland, maar maak tans deel uit van die Hermitage, wat een van die wêreld se grootste kunsversamelings huisves. Die Winterpaleis is tussen 1754 en 1762 gebou vir keiserin Elisabeth. Die Russies/Italiaanse argitek Bartolomeo Rastrelli het opdrag gekry om ’n paleis te bou wat mooier is as enige ander Europese koninklike paleis. Dit het agt jaar geneem om te voltooi en 4 000 mense het daaraan gewerk. Rastrelli wou die 460 kamers van die paleis in die barokstyl versier. Elisabeth het egter in 1762 gesterf en haar opvolger, Pieter III, nie lank daarna nie. Die nuwe keiserin, Katharina die Grote, se smaak was heeltemal anders as Elisabeth s’n en sy het nuwe argitekte gesoek om die paleis in die neoklassieke styl te voltooi. Die afrondingswerk is nog in dieselfde jaar gedoen. Die groen-en-wit paleis bestaan uit ’n mengsel van barok en neoklassisme. Daar word beweer dat die paleis 1 500 kamers, 1 786 deure en 1 945 vensters het.


YouTube is 'n webwerf wat gebruikers in staat stel om video's op te laai, koers, kommentaar, deel, en na ander opgelaaide video's te kyk. Die webwerf behels films, musiek videos, nuus, opvoedkundige programme, sowel as video blogs, skyfievertonings, humoristiese video's, en nog baie meer te kyk. YouTube is tans die grootste video webwerf op die Internet. YouTube is in Februarie 2005 opgerig deur drie voormalige PayPal medewerkers. 'n Groot verskil met ander video webwerwe in die tyd was dat alle video's outomaties omgeskakel word na een formaat wat vir baie mense toeganklik is, Flash video (.flv). Dit, gekombineerd daarmee dat die hele webwerf gratis vir gebruik is, het daarvoor gesorg dat YouTube nou die grootste videowebwerf op die internet geword het, en één van die grootste webwerwe op die internet in sy geheel. Die meerderheid van die video's op YouTube word deur indiwiduë uit die publiek uit opgelaai, alhoewel sommige mediamaatskappye soos CBS, BBC, VEVO, Hulu en andere ook van hulle eie materiaal beskikbaar stel.


'n Digitale stelsel gebruik diskrete (dit wil sê nie aaneenlopende) waardes om inligting te verteenwoordig vir toevoer, verwerking, versending, stoordoeleindes ensovoorts. In teenstelling hiermee gebruik nie-digitale oftewel analoogstelsels 'n aaneenlopende reeks waardes om inligting te verteenwoordig. Alhoewel digitale voorstellings diskreet is, kan die inligting wat dit verteenwoordig of diskreet wees, soos syfers en letters of aaneenlopend wees soos in die geval van klanke, beelde en ander mates van kontinue stelsels. Die woord digitaal kom van die latynse woord “digitus” wat vinger beteken en word gebruik omdat vingers gebruik word om diskreet te tel. Die woord digitaal word veral gebruik in die rekenaarwese en elektronika, veral in die geval waar inligting omgeskakel word na binêre numeriese vorm soos in die geval van digitale oudio en digitale fotografie. Sulke datadraende seine dra elektroniese of optiese polse waarvan die amplitude of 'n 1 of 'n 0 kan verteenwoordig. Tocci, R. 2006. Digital Systems: Principles and Applications (10th Edition). Prentice Hall. ISBN 0131725793 Hierdie artikel is ’n saadjie. Voel vry om Wikipedia te help deur dit uit te brei.


Koolstofdioksied of koolsuurgas, (chemiese formule CO2) is 'n kleurlose en reuklose gas wat natuurlik in die aarde se atmosfeer voorkom. Koolsuurgas is die "gas" in "gaskoeldrank" en kom ook van nature voor in mineraalwater. Die stof word in sy vastestofvorm (koolsuursneeu) ook gebruik om vuur te bestry in gevalle waar water gevaarlik sou wees, byvoorbeeld by sommige chemiese en elektriese brande, of waar water groter skade kan veroorsaak, soos by papierargiewe. Koolstofdioksied word by verbranding van talle organiese stowwe vrygestel, soos benseen: 2 C 6 H 6 + 15 O 2 → 12 C O 2 + 30 H 2 O {\displaystyle 2C_{6}H_{6}+15O_{2}\to 12CO_{2}+30H_{2}O} Dit is die koolstofoksied wat algemeen gevorm word, indien voldoende suurstof teenwoordig is. Indien die verbranding nie volledig is nie, kan koolstofmonoksied gevorm word. Hierdie tipe verbrandingsreaksie is die basis vir verhitting deur die verbrand van olie of die verbrandingsproses wat 'n motor voortbeweeg. Koolstofdioksied los goed in water op en kan daar 'n swak en instabiele diprotiese brønstedsuur vorm: koolsuur.


The Field is 'n Sweedse technokunstenaar wat uit die sololid Axel Willner bestaan en sedert 2005 vanuit Stockholm aktief is. In 2007 het hy sy debuutalbum From Here We Go Sublime onder die Duitse platemaatskappy Kompakt se etiket uitgegee. From Here We Go Sublime (2007) Yesterday & Today (2009) Looping state of mind (2011) Amptelike webwerf MySpace-profiel Hierdie artikel is ’n saadjie. Voel vry om Wikipedia te help deur dit uit te brei.


Dwangvermoë is die maatstaf van hoe sterk 'n toegepaste magnetiese veld moet wees om die magnetisme van 'n materiaal na nul te verminder (nadat die materiaal magneties versadig was). Dwangvermoë word gemeet in ampere/meter en word aangedui met HC. Dit kan teoreties bepaal word deur middel van 'n histereselus. Permanente magnete, soos dié wat in rekenaarhardeskywe aangetref word, het 'n groot dwangvermoë. Nie-permanente magnete het 'n lae dwangvermoë en word gebruik in mikrogolfoonde en transformators. Hierdie artikel is ’n saadjie. Voel vry om Wikipedia te help deur dit uit te brei.


Die Olimpiese Winterspele 2014 (Russies: XXII Олимпийские зимние игры, tr. XXII Olimpiyskiye zimniye igry), amptelik bekend as die XXIIste Olimpiese Winterspele, is tussen 7 en 23 Februarie 2014 in Sotsji, Rusland, aangebied. Die Spele is op die IOK-vergadering van 4 Julie 2007 in Guatemala-stad aan Rusland toegeken. Dit was die eerste keer dat Olimpiese Spele in Rusland aangebied is (die Sowjetunie het die Somerspele van 1980 aangebied). Die onsuksesvolle stede wat hiervoor aansoek gedoen het was Salzburg (Oostenryk) en Pyeongchang (Suid-Korea). Tydens die Spele is daar in 98 items oor 7 Olimpiese sportsoorte in 15 dissiplines meegeding. Dit maak van die Spele die grootstes in die geskiedenis. Suid-Afrika het nie aan hierdie Olimpiese Winterspele deelgeneem nie. Die Paralimpiese Winterspele 2014 is tussen 7 en 16 Maart in Sotsji gehou. Sotsji is op 4 Julie 2007 in Guatemala-stad deur die Internasionale Olimpiese Komitee gekies as die gasheer vir die Olimpiese Winterspele in 2014. Ander kandidate was: Pyeongchang en Salzburg. Pyeongchang sal uiteindelik gasheer vir die volgende Olimpiese Winterspele 2018 word. Die stemming het as volg verloop: 7 Olimpiese sporte in 15 dissiplines is tydens die Spele beoefen.


Pluimbal (Engels: Badminton) is 'n sport waartydens opponente rakette gebruik om 'n pluimpie oor die net na mekaar te slaan. Pluimbal word in 'n saal gespeel sodat wind en weer nie die spel beïnvloed nie. Spelvorme: mans enkelspel dames enkelspel mans dubbelspel dames dubbelspel gemengde dubbelspel Pluimbal is 'n binnenshuise sportsoort wat baie ooreenkomste met tennis toon. Dit word egter met ŉ veerpluim in plaas van 'n bal gespeel en die klem val meer op vaart as op krag. Spelers moet dan ook oor ŉ besondere reaksievermoë en groot beweeglikheid beskik. Op internasionale vlak blink veral Asiatiese pluimbalspelers uit. Die spel word ook in Suid-Afrika gespeel. 'n Spel soortgelyk aan pluimbal is reeds in die 17e eeu in Europa gespeel, maar die moderne weergawe daarvan is uit Indië afkomstig, waar Engelse soldate daarmee kennis gemaak het. Dit is in omstreeks 1870 in die Weste op die Engelse landgoed Badminton bekend gestel (vandaar die Engelse naam vir die spel: badminton) en van 1893 af op georganiseerde grondslag in Engeland gespeel. Pluimbal toon verskeie ooreenkomste met tennis, maar word hoofsaaklik binnenshuis gespeel met 'n ligte veerpluim in plaas van ŉ bal.


Stawropol-krai (Russies: Ставропо́льский край, Stawropolski krai) is ’n deelgebied van Rusland. Dit lê in die Noord-Kaukasiese Federale Distrik en die hoofstad en grootste stad is Stawropol. Pjatigorsk is die administratiewe hoofstad van die Noord-Kaukasiese Federale Distrik. Stawropol-krai het in 2010 ’n bevolking van 2 786 281 gehad. Die krai word begrens deur die Krasnodar-krai in die weste, Rostof-oblast in die noordweste, Kalmikië in die noorde, Dagestan in die ooste en Tsjetsjnië, Ingoesjetië, Noord-Ossetië-Alanië, Kabardino-Balkarië en Karatsjai-Tsjerkessië in die suide. Dit is een van die veelvolkigste federale gebiede in Rusland – daar is 33 etniese groepe met meer as 2 000 persone elk. Die westelike streek van Stawropol-krai word beskou as deel van die Koebanstreek, die tradisionele tuiste van die Koeban-Kosakke. Die grootste deel van die krai se bevolking woon in die opvanggebied van die Koebanrivier. Die krai is op 17 Oktober 1924 gestig as die Noord-Kaukasiese Krai. Ná verskeie administratiewe veranderings is dit in Maart 1937 hernoem tot Ordzjonikidze-krai (Орджоникидзевский край, Ordzjonikidzefski krai), na die Sowjet-politikus Sergo Ordzjonikidze, en op 12 Januarie 1943 tot Stawropol-krai.


Die Afrika-longvisse (famile Protopteridae) beslaan slegs een genus, Protopterus, wat weer vier spesies het. Soos die naam aandui, kom Afrika-longvisse in varswatergebiede van Afrika voor. Hulle is verwant aan die Suid-Amerikaanse longvis (Lepidosiren paradoxa) en verlangs verwant aan die Australiese longvis (Neoceratodus forsteri). Die visse is bekend daarvoor dat hulle in staat is om 'n gat in die bodem te grawe wanneer die water opdroog, waarin hulle dan vir maande kan estiveer tot tyd en wyl hul habitat weer oorstroom word. By die Afrika-longvis is die droogteslaap nog verder vervolmaak. Wanneer die moerasse waarin die vis hou, opdroog, krul hy hom in die modder op. 'n Slymerige stof, wat die liggaam heeltemal bedek, word afgeskei om die liggaam teen uitdroging te beskerm. 'n Kapsule word hierdeur gevorm en slegs ŉ  klein asemhalingsgat word oopgehou waardeur die vis asemhaal. In die kapsule kan die vis 4 jaar lank oorleef. Gedurende die tyd teer die vis nie soos ander diere op sy vet nie, maar hy maak van sy spiere as voedselbron gebruik.


Zwolle is die hoofstad van die Nederlandse provinsie Overijssel. Die stad is aan die IJssel geleë en aan die Zwarte Water en Overijsselse Vecht. Zwolle besit 'n professionele sokkerspan: FC Zwolle. Zwolle het 'n bevolking van 121 602 (Bron: CBS, 1-2-2012). Ds. Petrus Postma, predikant in die Gereformeerde Kerke in Suid-Afrika, seun van die grondlegger van dié kerk, ds. Dirk Postma Ds. Marthinus Postma, predikant in die Gereformeerde Kerke in Suid-Afrika, seun van die grondlegger van dié kerk, ds. Dirk Postma Hierdie artikel is ’n saadjie. Voel vry om Wikipedia te help deur dit uit te brei.


Ola Nils Håkan Svensson (* 23 Februarie 1986) is 'n Sweedse popsanger wat in die universiteitstad Lund in Skåne, Swede gebore is. Hy het op die ouderdom van vyf met klavierlesse begin en is musikaal hewig deur sy oupa beïnvloed. Dit was sy oupa wat hom aan sang blootgestel het en hom gevolglik by 'n seunskoor laat aansluit het. Ola was 'n eerstedivisie-voetbalspeler vir Lund en het gedroom om 'n professionele loopbaan in die sport te volg. Hy het egter in 2005 aan die werklikheidsreeks Idol in die agtste plek geëindig nadat hy aan 'n skoolmusiekblyspel deelgeneem het. Sedertdien het hy nommereen-treffers met die liedjies "Rain", "Natalie", "S.O.S.", "Love In Stereo", "Feelgood" en "Sky's The Limit" gehad. Sy tweede enkelspeler van 2006, "Brothers", was ook 'n kleiner treffer, alhoewel dit nie heel so gewild was nie en die vierde plek op die trefferlyste gehaal het. Hy het voorgenoemde snit aan sy ouer broers, Jonas en Daniel, wat beide van El Salvador aangeneem is, opgedra.


Vlaardingen is 'n stad en munisipaliteit in die Nederlandse provinsie Zuid-Holland. Dit is geleë teen die noordbank van die Nieuwe Maas-rivier, wes van Schiedam. Die munisipaliteit bestuur 'n gebied van 27 km², met sowat 71 000 inwoners (2011). Wouter Bos (1963), politikus Kees van der Staaij (1968), politikus Hierdie artikel is ’n saadjie. Voel vry om Wikipedia te help deur dit uit te brei.


Die złoty [ˈzwɔtɨ] (luister (hulp·inligting)) is die geldeenheid van die Republiek van Pole. Dit word opgedeel in 100 groszy. Die naam is metonimies afgelei van die Poolse adjektief złoty "die goue een" en die selfstandige naamwoord złoto "goud" - złoty beteken dus letterlik "die goue munt", "die goue geld" - net soos in Afrikaans, Nederlands en Duits waar die substantiewe gulden en geld eweneens oorspronklik van respektiewelik goud en Gold afgelei is. Die złoty (gulden) is 'n tradisionele Poolse geldeenheid wat uit die Middeleeue dateer. Die naam is in die 14de en 15de eeu aanvanklik in Pole gebruik om na allerlei goudmunte uit die buiteland te verwys wat in Pole in omloop was, veral die Duitse en Roeteense dukate. Die Poolse parlement, die Sejm, het in 1496 die daarstelling van 'n nasionale geldeenheid, die złoty, goedgekeur, waarby sy ruilwaarde as 30 groszy bepaal is. Groszy, 'n munt wat sedert 1347 geslaan en waarvoor die Praagse groschen model gestaan het, is destyds in 2 poltura of 3 solidi opgedeel.


Dressed to Kill is 'n album van KISS wat in 1975 vrygestel is. Room Service – 02:59 Two Timer – 02:47 Ladies in Waiting – 02:35 Getaway – 02:43 Rock Bottom – 03:54 C'mon And Love Me – 02:57 Anything for My Baby – 02:35 She – 04:08 Love Her All I Can – 02:40 Rock and Roll All Nite – 02:49 Hierdie artikel is ’n saadjie. Voel vry om Wikipedia te help deur dit uit te brei.


Zapopan ([saˈpopan], Spaans: Ciudad de Zapopan) is die tweede grootste stad van die Meksikaanse deelstaat Jalisco ná die hoofstad Guadalajara en is in 1541 deur Spanjaarde gestig. Die stad het 'n bevolking van 1 243 538 en van 4 434 252 in die metropolitaanse gebied Guadalajara/Zapopan in 2010 gehad en het 'n oppervlakte van 893,15 km². Zapopan is geleë net noordwestelik van Guadalajara, noordwes van Meksikostad en suidwes van León. Die stad staan veral bekend vir die maagd van Zapopan, 'n beeld van die Maagd Maria, wat in die 16de eeu geskilder is. Die beeld in die katedraal is deur verskeie rooms-katolieke pouse erken en besoek, soos deur Pous Johannes Paulus II. Die naam is afgelei van die Nahuatl-woorde "tzapotl", wat beteken ander sapote-bome, en "pan" vir tussen.


Die 2001 Super 12-seisoen het in Februarie 2001 afgeskop met voorseisoenwedstryde wat van middel Januarie gespeel is. Dit het op 26 Mei ten einde geloop. Die skedule was oor ’n tydperk van 3½ maande met 69 wedstryde waarvan elke span een keer teen elk van die elf ander spanne gespeel het (in ’n rondomtalietoernooi) plus twee halfeindrondes en een eindronde. Elke span het een loslootjie oor die twaalf rondes gekry. Pos = Tabel Posisie S = Speel W = Wen (4 punte) G = Gelykop (2 punte) V = Verloor (0 punte) PV = Punte vir (Totale punte aangeteken) PT = Against (Totale punte afgestaan) +/- = Punteverskil (Die totaal van PV minus PT punte) BP = Bonuspunt Spanne kan tot twee bonuspunte in ’n rondomtaliewedstryd verdien. Een bonuspunt word toegeken vir ’n span wat vier of meer drieë gedruk het in een wedstryd, ongeag die uitslag van die wedstryd. ’n Bonuspunt sal ook toegeken word aan die verloorspan wanneer daardie span met 7 of minder punte verloor. Slegs die verloorspan kan ’n maksimum van 2 bonuspunte verkry.


Die Spikkelarendrog (Aetobatus narinari) is 'n vis wat slegs aan die ooskus van Suid-Afrika en Mosambiek voorkom. Die vis is groot met 'n verhewe kop met die oë aan die sykante. Dit is bruin of swart van kleur met wit spikkels op sy lyf. Daar kan tot 50 giftige stekels naby die stertwortel wees. Die stert kan ook tot 2.5 keer die lengte van die rog se lyf wees. Dit kan tot 2.3 m breed word en weeg dan 98 kg. Die rog swem naby die bodem in water wat tot 50 m diep is. Hulle vreet tweekleppiges, skaaldiere en seekatte. In Engels staan die rog bekend as die Spotted eagleray. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser.


Verkykerskop is 'n dorpie in die Vrystaat, Suid-Afrika. Die dorpie is op die R722-streeksroete tussen Harrismith en Memel. Tafelkop (2 153 m) by die dorpie is een van die hoogste landmerke in die Oos-Vrystaat. Die Meulrivier ontspring by die dorp. Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Hierdie artikel is ’n saadjie. Voel vry om Wikipedia te help deur dit uit te brei.


Die Pools-Ortodokse Kerk (Pools: Polski Autokefaliczny Kościół Prawosławny) is ’n outokefale Oosters-Ortodokse Kerk wat in volle gemeenskap met die ander Oosters-Ortodokse kerke is. Die primaat van die kerk het die titel Metropoliet van Warskou en die Hele Pole. Die Kerk is gestig in 1924, ’n paar jaar nadat Pole sy onafhanklikheid teruggekry het ná die Eerste Wêreldoorlog, om Ortodokse Christene van Poolse, Oekraïense en Belarussiese herkoms te akkommodeer. Ná die Tweede Wêreldoorlog is die meeste Oekraïense en Belarussiese gebiede, met 80% van die Poolse kerk se gemeentes, deur die Sowjetunie geannekseer en is dié kerke met die Russies-Ortodokse Kerk verenig. Die orige kerke, meestal dié in die oostelike, gemengde gebiede soos om Chełm en Białystok, het onder beheer van die Poolse kerk gebly. In 1948, onder druk van die Russiese kerk, het die Ekumeniese Patriargaat van Konstantinopel die Kerk in Pole outokefaal verklaar. Pools-Ortodokse Kerk Amptelik Pools-Ortodokse Kerk Nie-amptelik Kerk van Pole Orthodoxwiki Wikimedia Commons het meer media in die kategorie Pools-Ortodokse Kerk.


Sir Henry Bartle Edward Frere (Wallis, 29 Maart 1815 – 29 Mei 1884) was 'n Britse goewerneur aan die Kaapkolonie. Hy word in 1834 aangestel in die Indiese staatsdiens en vertrek na Bombaai. In 1862 word hy aangestel as goewerneur van Bombaai en in 1867 word hy lid van die Raad vir Indië. In 1876 word hy tot ridder geslaan. In 1877 word hy spesiaal deur lord Carnarvon as goewerneur van die Kaapkolonie en hoë kommissaris in Suid-Afrika benoem om federasie van die Suid-Afrikaanse geweste tot stand te bring. Die volgende jaar kom hy in hewige botsing met die eerste minister van die Kaapkolonie, John Molteno, oor die grensoorlog, en ontbind sy ministerie. Gordon Sprigg stel 'n nuwe kabinet saam. Daarna vertrek Frere na Natal, waar sy ultimatum aan Cetshwayo die Anglo-Zoeloe-oorlog ontketen. In 1880 word hy as goewerneur teruggeroep en na Londen ontbied om aanklagte van wanbestuur in die gesig te staar. Hy sterf op 29 Mei 1884 en word in die St. Paulus-katedraal begrawe. Die dorp Frere in KwaZulu-Natal, Mount Frere in die Oos-Kaap en die Frere-hospitaal in Oos-Londen is na hom vernoem en Lady Frere, in dieselfde provinsie, na sy vrou.


Riebeeckstad is 'n voorstad van Welkom in die Vrystaatse Goudveld en is 5 km oos van Welkom se middestad. Die voorstad is in 1955 gestig, ontwikkel as 'n satellietdorp en genoem na Jan van Riebeeck. Dit is ontwikkel vir welgesteldes wat verkies het om nie tussen die skagtorings van Odendaalsrus, Allanridge of Welkom te woon nie. Ensiklopedie van Suidelike Afrika, Eric Rosenthal, 1967. Op Pad in Suid-Afrika. B.P.J. Erasmus. 1995. ISBN 1-86842-026-4 Gereformeerde kerk Welkom-Noord "Hoofplek Riebeeckstad". Sensus 2011. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


Schotsche Kloof (Schotschekloof) is die geskiedkundige Maleier-woonbuurt in die middestad van Kaapstad. Dit is aan die voet van Seinheuwel en deel van die Maleise kwartier. Subplek Schotsche Kloof Sensus 2011 Hierdie Wes-Kaap-verwante artikel is slegs 'n saadjie. U kan ons wikipedia help deur dit uit te brei.


Die Getande glipvis (Gazza minuta) is 'n vis wat voorkom in die Indiese-Pasifiese area en aan die ooskus van Afrika vanaf die Rooisee tot by Port Alfred. In Engels staan die vis bekend as Toothed soapy. Die kop en lyf van die vis is silwer en die vis is blou gelerig aan die bokant met donker oranje geel vlekke op. Die rand van die dorsale vinne is swarterig en dié van die anale en stertvinne is gelerig. Die vis word tot 18 cm groot. Die vis verkies die vlak kuswater om in te woon tot op dieptes van 40 m en eet bodem skaaldiere, wurms en vis. Hulle skiet kuit in dieper waters. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Gazza-minuta.html Hierdie artikel is ’n saadjie. Voel vry om Wikipedia te help deur dit uit te brei.


Die Neumark (Pools: Nowa Marchia) is 'n historiese landskap wes van die Oderrivier in Pole. Dit het tot 1945 deel uitgemaak van die Pruisiese provinsie Brandenburg. Die Neumark is in die weste en suide deur die Oder begrens, terwyl dit in die noorde aan die provinsie Pommere en in die ooste aan respektiewelik Pole en (vanaf 1815 tot in 1920) aan die Pruisiese provinsie Posen gegrens het. Sy landskap is naas die Oder deur die Warthe- en Netze-riviere met hul uitgestrekte moeraslande oorheers.


Die Australiese sluierkat (Engels: Australian Mist) is ’n kortharige katras wat in Australië geskep is. Die ras is van 1976 af deur dr. Truda Straede ontwikkel. Die Birmaanse kat, Abessiniese kat en kortharige huiskatte is gekruisteel om ’n kortharige kat met kolle te skep. Die Engelse naam was eers Spotted Mist, maar is in 1998 verander toe katte met ’n marmerpatroon ook aanvaar is as deel van die ras. Omdat dit ’n relatief nuwe ras is, is die meeste telers in Australië, maar sedert 2007 word die katte ook in Brittanje geteel. Daar is ook reeds twee telers in Noorweë. Die katte het in 1986 kampioenskapstatus in Australië gekry. Die World Cat Federation (WCF) erken hulle ook en die Governing Council of the Cat Fancy (GCCF) erken hulle voorlopig. Die katte is van gemiddelde grootte en het ’n ronde kop en groot, gevoelvolle oë. Die pels se patroon het drie vlakke van definisie: Grondkleur: ligter as die patroon Patroon: delikaat, dog onderskeibaar van die grondkleur Algemene voorkoms: asof die kat ’n wasige sluier dra – dit word geskep deur onreëlmatige merkies op die effekleurige dele.


Sophokles ook Sofokles (Grieks: Σοφοκλῆς, Sophoklēs, so.pʰo.klɛ̂ːs; 497/6 – winter 406/5 v.C.) is een van drie klassieke Griekse tragici wie se toneelstukke behoue gebly het. Sy eerste toneelstukke is geskryf ná die van Aischulos en vroeër of in dieselfde tydperk as Euripides se toneelstukke. Volgens die Suda , ’n tiende-eeuse ensiklopedie, het Sophokles 123 toneelstukke in sy leeftyd neergepen. Net sewe van die toneelstukke het egter in hul geheel behoue gebly: Ajaks, Antigone, Die vroue van Trachis, Koning Oidipus, Elektra, Philoktetes en Oidipus by Kolonos. Vir nagenoeg 50 jaar was Sophokles die mees gevierde dramaturg by toneelkompetisies tydens die Atheense stadstaat se godsdiensfeeste – die Lenaia en Dionysia. Hy neem deel aan ongeveer 30 kompetisies, wen 24 daarvan, en word nooit laer beoordeel as tweede plek nie. Aeschylus wen 14 kompetisies en is in ’n paar gevalle deur Sophokles getroef, terwyl Euripides slegs 4 kompetisies kon wen. Sophokles se bekendste tragedies sluit in Oidipus en Antigone: hulle staan algemeen bekend as die Thebaanse toneelstukke, hoewel elkeen onderskeidelik deel vorm van ’n tetralogie waarvan die ander dramas verlore is.


Die Bloukurper (Oreochromis mossambicus) is 'n varswatervis wat voorkom in suidoostelike Afrika. Dit staan ook bekend as die Grootbekkurper, die Mosambiekkurper, die Rooivinkurper en in Engels as die Mozambique tilapia. Die bloukurper is donker olyfgroen van kleur met rooi rante aan die stert en dorsale vin. Die onvolwasse visse het ses vertikale strepe oor die lyf. Bloukurpers word 40 cm lank en 3,2 kg swaar. Die Suid-Afrikaanse hengelrekord is 3,265 kg, die Zimbabwe rekord is 2,181 kg en die Malawi rekord is 0,64 kg. Bloukurpers leef in staande of stadigvloeiende riviere. Hulle kan 'n groot verskil in temperatuur oorleef. In die kouer dele van ons land gaan bloukurpers in ‘n soort winterslaap, en selfs ook in die warmer streke soos die Hartbeespoortdam, maar navorsing het getoon dat bloukurpers in water van ongeveer 10 °C (50 °F) begin doodgaan, veral as die water vinnig afkoel. Hulle begin eers lekker byt (veral aan kunsaas) as die watertemperatuur gereeld hoër as 21 °C (70 °F) is. Bloukurpers is nie sensitief vir soutgehalte nie. Hulle word daarom ook in riviermondings en selfs die see gevind.


Vir die wesens in die Griekse mitologie sien Sentour. Die Sentour of Perdmens (Latyn: Centaurus) is ’n helder sterrebeeld wat sigbaar is in die Suidelike Halfrond. Dit is een van die grootste sterrebeelde en een van die 48 wat deur die 2de-eeuse sterrekundige Claudius Ptolemaeus genoem is. Dit is steeds een van die 88 moderne konstellasies. In die Griekse mitologie was sentoure wesens wat half man, half perd was. Sentour bevat die Alpha Centauri-stelsel, ’n driester-stelsel wat uit ’n dubbelster en ’n heelwat dowwer rooi dwerg, Proxima Centauri, bestaan. Proxima is die naaste bekende ster aan die Son. Die vierde helderste ster in die sterrebeeld is Beta Centauri, of Hadar. Hoewel Omega Centauri (NGC 5139) die konstellasie se "omega"-ster genoem word, is dit inderwaarheid ’n bolvormige sterreswerm wat geleë is op ’n afstand van 17 000 ligjare, met ’n deursnee van 150 ligjare. Dit is die grootste en helderste bolvormige sterreswerm in die Melkweg; dit is tien keer so groot as die tweede grootste een.


Die Platkroon (Albizia adianthifolia) is 'n boom wat voorkom op die rande van woude, in klowe en in oop boswêreld langs die kusstreke van KwaZulu-Natal. Die boom het dikwels 'n plat kroon en kan baie groot word en die bas van die boom is giftig. Die blare is dubbelveervormig saamgestel, tot 2 cm lank met kenmerkende reghoekige blaartjies in die veerblare. Die geelgroen blomme word in blomhofies gedra en is dikwels rooi, pienk of groen op die punte. Die peule is omtrent 10 cm lank. Die boom se nasionale nommer is 148 en staan in Engels bekend as die Flat crown. Daar is twee subspesies: Albizia adianthifolia var. adianthifolia Albizia adianthifolia var. intermedia (De Wild. & T.Durand) Villiers Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Van Wyk, Piet (2008). Field guide to the TREES of the Kruger National Park. Kaapstad: Struik. p. 50. ISBN 978-1-77007-759-1. Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Plants of the World


Hypostomus plecostomus, die suigbekbaber of gemeenskaplike Pleco, is 'n tropiese vis wat deel uitmaak van die familie van gepantserde babers, (Loricariidae), weens hul wapens wat soos longitudinale rye skubbe op die boonste dele van die kop en liggaam voorkom. Die onderkant van die buik is egter naak. Hoewel die naam Hypostomus plecostomus dikwels gebruik word om te verwys na plecostomi wat in akwariumwinkels verkoop word, is die meeste eintlik lede van ander genera. Die H. plecostomus is een van 'n aantal spesies wat algemeen na verwys word as "plecostomus" of "gemeenskaplike Pleco" deur viskundiges. Die suigbekbaber is vernoem na sy suier-agtige mond, wat dit moontlik maak om dit te vashou aan 'n oppervlak, sowel as om te hou en rasper by voedsel. Hierdie visse word verkoop wanneer hulle jonk en klein is, maar hulle kan groei tot 'n maksimum grootte van 50 sentimeter (20 duim). In akwariums word hierdie donker, bodemvoeder, nagtelike baber dikwels aangekoop vir sy vermoë om die alge te vreet om sodoende die vistenks skoon te hou.


Albuliformes is 'n vis-orde wat hoort tot die klas Actinopterygii. Slegs die familie Albulidae is deel van die orde Albuliformes. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Visordes van Suider-Afrika Froese, Rainer, en Daniel Pauly, eds. (2006). "Albuliformes" in FishBase. Januarie 2006-weergawe. Hierdie artikel is ’n saadjie. Voel vry om Wikipedia te help deur dit uit te brei.


Die Chasare (soms ook gespel as Chazare; Hebreeus: Koesarim כוזרים; Turks: Hazarlar; Grieks: Χάζαροι; Russies: Хазары; Tartaars: Xäzärlär; Farsi: خزر; Latyn: Gazari of Cosri) was 'n oorspronklik nomadiese en later halfnomadiese Turkvolk in Sentraal-Asië. In die 7de eeu n.C. het die Chasare 'n onafhanklike khaganaat in die noordelike Kaukasus aan die kus van die Kaspiese See gestig. Vanaf die 8ste tot die vroeë 9de ee het die Joodse godsdiens 'n sentrale rol in die religieuse lewe van die Chasare gespeel. Dit is tans vir geskiedkundiges nie duidelik of die nuwe geloof slegs deur 'n dun bolaag aangeneem is of moontlik ook deur die res van die bevolking beoefen is nie. Volgens oorlewerings was daar egter ook aanhangers van die Christendom en Islam. Die Chasare was belangrike bondgenote van die Bisantynse Ryk in sy stryd teen die Sassaniede-ryk en die Arabiese kalifate. Veral danksy hul internasionale handelsbetrekkinge het die Chasare tot 'n streeksmoondheid ontwikkel wat op die hoogtepunt van hul magsuitbreiding groot dele van die huidige Suid-Rusland, die weste van die latere Kasakstan, die oostelike Oekraïne, dele van die Kaukasusgebied en die Krimskiereiland oorheers het.


Die witstinkhout (Celtis africana) is 'n soort netelboom wat algemeen en wydverspreid op die Hoëveld voorkom. Dit is bestand teen droogte en groei vinnig. Die boom bied nie net skuiling vir vee nie maar voëls en diere vreet die vrugte. Dit maak ook 'n goeie koelteboom in 'n tuin en benodig volle son en matige water. Die boom se klein, liggeel blomme verskyn vanaf Augustus tot Oktober, en die vruggies word aan lang, dun stele gedra. Hulle is geel of bruin van kleur en sowat 4 mm in deursnee. Die boom is bladwisselend. Jong blare is heldergroen en is aanvanklik dig behaard aan albei oppervlaktes. Gaandeweg verdof die blaarkleur en die blaarrande vergeel. Die blare is drie-arig vanuit 'n asimmetriese basis en die rande van die boonste helfte of twee derdes is grof saagtandig, alhoewel dit ook soms ongetand kan wees. Die boom se nasionale nommer is 39. Stam Loof, laatsomer Loof gewissel, winter Die boom het niks gemeen met die ware stinkhout Ocotea bullata nie, maar het sy naam gekry weens die onaangename reuk van die vars gekapte hout.


Die Knoppiesdoring (Senegalia nigrescens) is 'n boom wat in Limpopo, Mpumalanga en die noorde van KwaZulu-Natal voorkom. Die immergroen boom bereik 'n hoogte van 16 m met 'n digte, uitgespreide kroon en meestal 'n lang, kaal stam. Ou stamme is donkergrys van kleur en diep gegroef in die lengte. Behalwe die gebruiklike blomme en vrugte in peule, het die boom ook haakdorings in pare, redelik ver uitmekaar, wat tot 5 mm lank word. Onder die dorings vorm daar duidelike knoppe as uitgroeisels van tot 25 mm hoog op die bas. Saamgestelde blare blomaar rooibruin peule knoppies op bas bastekstuur Alfabetiese lys van Suid-Afrikaanse bome Verwysingfout: Invalid <ref> tag; no text was provided for refs named PvanWyk Algemene gids tot BOME. Keith, Paul & Meg Coates Palgrave. 2000. ISBN 1-86872-527-8


Rust-en-Vreugd in Buitenkantstraat is een van die weinige 18de-eeuse huise wat in Kaapstad oorgebly het. Dit is in 1940 tot nasionale gedenkwaardigheid verklaar en huisves nou 'n deel van die William Fehr-versameling. Tot aan die einde van die 19de eeu was die huis geleë op 'n ruim landgoed. Willem Cornelis Boers het dit tussen 1777 en 1782 besit en die indrukwekkende huis in 1778 laat bou. Die grondplan van die dubbelverdiepinghuis met 'n plat dak is tipies van die 18de-eeuse dorpshuis. Hierdie swierige huis gee 'n goeie idee van hoe die senior personeel van die VOC aan die Kaap geleef het. Opvallend van die huis is sy vooraansig – veral sy stoep, balkon en vier Korinthiese suile. Louis Thibault het die vooraansig ontwerp, Anton Anreith was die verantwoordelik vir die houtwerk van die stoep en die mooi voordeur en die bouer was Hermann Schutte. Die pilare, voordeur, balkondeur en die boligte van kiaathout en die houtsneewerk is deur Anreith. Op die grondvlak is twee sitkamers, eetkamer, spens, kombuis en slaapkamers en agter die binnehof. Bo was nog 'n sitkamer, nog meer slaapkamers, 'n badkamer, pakkamers en balkon.


Die Gifolyf (Peddiea africana) is 'n klein boom wat skadu's verkies om in te groei. Die boom kom voor vanaf Limpopo tot by die kus en al langs die kus tot suid van Oos-Londen. 'n Kenmerk van die boom is dat die blomme groen is en om te vergoed vir die gebrek aan die gebrek aan kleur is die blomme welriekend om insekte te lok. Die meeste dele van die plant is giftig. Voëls vreet egter die vrugte. Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Die Tweede Konsilie van Nicea van die Christelike kerk in die Romeinse Ryk is in 787 byeengeroep deur keiserein Irene van Bisantium tydens die pousskap van Adrianus I. Die sewende ekumeniese konsilie het gehandel oor die verering van ikone. In die 7de en 8ste eeu moes die Bisantynse Ryk baie gebiede afstaan aan die Arabiere en Slawiese volke. In 717 het keiser Leo III Konstantinopel pas weer bevry. Hy was uit Isaurië, ’n ruwe, onherbergsame streek waar hy van die Jode en Moslems geleer het om ikone te minag. Hy het vermoed die ryk verloor teen sy vyande omdat dit God se straf was vir die gebruik van ikone in die kerk. Hy het ’n paar dekrete teen ikone uitgevaardig en ’n periode het gevolg waarin talle ikone vernietig is. Gou was daar onenigheid tussen die teenstanders van ikone, wat ikonoklaste ("ikoonbrekers") genoem is, en die ikonodule ("ikoonslawe"). Volgens die ikonoklaste verbied die Tien Gebooie die verering van beelde en ikone, en volgens die ikonodule het die Ou Testament die uitbeelding van God verbied omdat ’n mens Hom nie kon uitbeeld nie, maar dit het verander ná die vleeswording van Christus omdat God toe wel sigbaar geword het en dus nou afgebeeld kan word.


Die Esphigmenou-klooster (Grieks: Μονή Εσφιγμένου) is ’n Oosters-Ortodokse klooster in die noordelike deel van Berg Athos in Griekeland. Dit is 18de in rang van die skiereiland se kloosters en is toegewy aan die Hemelvaart van Jesus. Die huidige klooster dateer uit die 10de eeu, terwyl monnike volgens tradisie reeds in die 5de eeu op die perseel gewoon het. In die vroeë 1970's was die klooster in omstredenheid omhul weens hul verbintenis met ’n groep fanatici wat teen sekere aspekte van die Oosters-Ortodokse Kerk was. Sedert 2005 het die patriarg van Konstantinopel ’n nuwe broederskap by Esphigmenou gestig. Die klooster se naam beteken "vasgebind" in Grieks. Volgens een tradisie kom dit van die feit dat die klooster gebou is op ’n stuk grond wat tussen drie heuwels en die see vasgekeer word. Volgens ’n ander tradisie het ’n monnik wat die klooster óf gestig óf gerestoureer het, ’n stywe tou om sy middel gedra, en daarom het die klooster die naam "van die vasgebinde" gekry. Die tradisie van Athos skryf die stigting van die kloster toe aan keiser Theodosius II van Bisantium en sy suster Pulcheria in die 5de eeu.


En die Vonke Spat is 'n swart-en-wit Afrikaanse rolprent wat op 2 Oktober 1961 vrygestel is. Die regisseur was Pierre de Wet. Die rolprent is 'n romantiese komedie. Dit het geen ouderdomsperk nie en is goeie gesinsvermaak. Frederik Burgers as Koot du Toit Marié du Toit as Esmé du Toit, die buurvrou Jan Cronjé as Wessels, Eskom se verteenwoordiger Pieter Bezuidenhout as Septimus Labuschagne Esther Mentz as Chrissie Gerrie Albertse Danie Maree Abrie van Rooyen Willie van Rensburg Awie Labuschagne Oom Koot, 'n koppige boer weier volstrek dat elektrisiteitspale oor sy plaas opgesit word. Hy kom goed genoeg oor die weg met sy paraffienstofie, opsitkers en flikkerende lampe. Dan vind hy tot sy ontsteltenis uit dat sy windpomp eintlik op sy buurvrou, by wie hy probeer aanlê, se grond is. Intussen steel diewe die koperdraad van die elektrisiteitskabels en hy word verdink. Op die ou einde trek hy die diewe vas en kry tog 'n kans om sy buurvrou vir die ja-woord te vra. Lys van Afrikaanse rolprente


Lissotis is 'n genus van voëls in die familie van wildepoue en korhane (Otididae). Die genus omvat twee spesies wat beide in Afrika voorkom. Lissotis hartlaubii Lissotis melanogaster - (Langbeenkorhaan) Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2010). IOC World Bird Names (weergawe 2.6). (en)


Die nasionale vlag van Papoea-Nieu-Guinee is op 1 Julie 1971 in gebruik geneem. Die vlag vertoon ’n diagonale tweekleur in swart aan die vlagpaalkant met ’n Suiderkruismotief en rooi aan die wapperkant met ’n geel paradysvoëlmotief. Swart en rooi is lank reeds tradisionele kleure van talle Papoea-Nieu-Guinese stamme. Die geel Raggia se paradysvoël in volle vlug stel vryheid en die geboorte van ’n onafhanklike nasie voor. Die vyf sterre stel die Alpha-, Beta-, Delta-, Gamma- en Epsilonsterre van die Suiderkruis voor. Die Suiderkruis op die vlag stel die land se geografiese posisie in die wêreld voor en dui ook op die land se bande met Australië wat ook die Suiderkruis op sy vlag het. In die Duitse kolonie van Duits-Nieu-Guinee wat vandag die noorde van Papoea-Nieu-Guinee vorm, is die driekleur van die Duitse Ryk gebruik. In 1914 was daar planne vir ’n eie vlag vir die Duitse kolonie. Te wyte aan die Eerste Wêreldoorlog het dit egter nooit gebeur nie.


Brabant (Frans: Duché de Brabant, Nederlands: Hertogdom Brabant) was 'n hertogdom in België en Nederland tydens die Middeleeue. Die belangrikste stede in Brabant was Antwerpen, Brussel, Leuven en Den Bosch ('s Hertogenbosch). Hierdie artikel is ’n saadjie. Voel vry om Wikipedia te help deur dit uit te brei.


Imperani is 'n berg aan die westekant van die Oos-Vrystaatse dorp Ficksburg. Die berg bestaan uit kranse van die Clarens-sandsteenformasie, wat die kenmerkende bergvorms van die Oos-Vrystaat vorm. Tydens die jaarlikse Kersiefees op die dorp Ficksburg, word die Kersie-halfmaraton oor die bokant van Imperaniberg gehardloop. Aan die westekant van Imperani, lê Meulspruitdam, met 'n vakansieoord teen die kant van die berg. Imperani het verskeie landerye aan die bokant as gevolg van sy grootte, en die plat bokant van die berg. Toegang tot die bokant is vanaf 'n grondpad aan die noordekant, en 'n sementpad aan die suidooste wat na die televisietoring op die berg lei. Vanaf die berg is daar 'n uitsig oor die hele dorp van Ficksburg, die Caledonrivier (wat die grens tussen Suid-Afrika en Lesotho vorm), Lesotho, asook die manjifieke Malutiberge in Lesotho. "Imperani Mountain". za.geoview.info. Geargiveer vanaf die oorspronklike op 17 Mei 2020. Besoek op 16 Junie 2017.


Lien se lankstaanskoene is 'n Afrikaanse rolprent wat op 3 Mei 2013 uitgereik is. Dit is gebaseer op die gelyknamige boek deur Derick van der Walt (ISBN 9780624046684), waarvoor hy die Sanlam-prys vir Jeuglektuur (goud) ontvang het. Die film is deur kykNET gefinansier en deur Spookasem Films vervaardig. Dit is in beide Ster-Kinekor en Nu Metro se teaters vertoon. Die rolprent is 'n drama. Dit het 'n 10-12 ouderdomsperk. Carmen Pretorius as Lien Jooste Franci Swanepoel as Christien Jooste Tiaan Kelderman as Braam Jooste Jacques Gombault as Mnr. Jooste Gideon Lombard as Wouter Eben Groenewald as Hein Elize Cawood as Roos Fiks Mahola as Tibbey Marie Pentz as Bets Hykie Berg as ds. Gerhard Fredia Roux as Miemie Magda van Biljon as Malie Brian Webber as Donovan Johan Baird as Dirkie Dirk Stoltz as Sproet Elne Pretorius as Sally Carla Botha as Riekie Piet Beyers as Christiaan Angelique Pretorius as juffrou Breytenbach Lien is die kind in 'n disfunksionele huishouding. Nadat die gesin se status van welgesteld tot brandarm verander, moet Lien uitspring om brood op die tafel te sit.


Die 24ste Oscar-toekenningsaand is op 20 Maart 1952 deur die Academy of Motion Picture Arts and Sciences in Hollywood gehou om erkenning te gee aan die rolprente van 1951. An American in Paris het die Oscar vir beste rolprent gewen. Nes A Place in the Sun het dit altesaam ses pryse gewen. A Streetcar Named Desire het vier Oscars gewen, onder meer drie van die akteurspryse – Marlon Brando het nie gewen nie, hoewel sy uitbeelding van Stanley Kowalski later beskou is as een van die invloedrykste uitbeeldings in die moderne rolprentwese. Humphrey Bogart was die laaste man ooit wat in die 19de eeu gebore is wat ’n prys vir beste akteur gewen het. An American in Paris was maar die tweede kleurrolprent wat gewen het vir beste prent. Die eerste een was Gone with the Wind 12 jaar tevore. Hier volg ’n lys van die belangrikste wenners en benoemdes (die wenners word eerste genoem en is in vet druk): Gene Kelly Rashomon (Japan) Arthur Freed Roger Ebert. "Review: 'A Streetcar Named Desire'". Chicago Sun-Times (in Engels). Geargiveer vanaf die oorspronklike op 12 Oktober 2012.


Daisuke Ichikawa (gebore 14 Mei 1980) is 'n voormalige Japannese sokkerspeler. Hy het tien keer vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die Kaneelduif (Aplopelia larvata), voorheen Columba larvata, is 'n redelike algemene standvoël. Die voël hou van woudvloer en onderbos. Die voël kom voor in die bos areas van die suidkus en weskus van Suid-Afrika en ook die bosse van die Drakensberg. Die voël is 24 – 26 cm lank en 140 - 190 g groot. In Engels staan die voël bekend as die Lemon Dove. Kaneelduif by Birds of Eden. Illustrasie, 1893 Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (BLI) (2008). Aplopelia larvata. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 5 Mei 2009. Hierdie artikel is ’n saadjie. Voel vry om Wikipedia te help deur dit uit te brei.


Papegaaie (Psittaciformes) is 'n orde van voëls wat uit 3 families en 372 spesies bestaan. Aanvanklik kom die spesies slegs in die trope en suid daarvan in die suidelike halfrond voor. Ag gevolg van ontsnapping uit gevangenskap of doelbewuste vestiging in die twintigste eeu, het wilde bevolkings ook in die noordelike halfrond ontstaan. Die grootste diversiteit (meeste spesies) van papegaaie kom in Suid-Amerika en Australasië voor. Tipiese kenmerke van papegaaie sluit in: 'n sterk, geboë snawel, 'n regop houding, sterk bene met 2 tone wat vorentoe wys (2 en 3) en twee wat agtertoe wys (1 en 4). Baie papegaaie is helderkleurig, en het soms verskeie helder kleure. Die vere van kaketoes strek van meestal wit tot oorwegend swart, met 'n kruin van vere wat oor die kop strek. Papegaaie se dieet bestaan uit sade, neute, vrugte, blomknoppe en ander plantmateriaal. 'n Paar spesies sal soms ander diertjies eet. Spesies van die stam Lorini is gespesialiseerd om van nektar en sagtevrugte te lewe. Byna al die papegaaie maak in boomholtes nes (of bokse in gevangenisskap).


Koekoekvoëls (Cuculiformes) is 'n monotipiese orde van voëls. Tradisioneel bevat hierdie orde, naas die regte koekoeke (Cuculidae), ook twee (en soms meer) families, naamlik: Opisthocomidae en Musophagidae. Volgens die IOC World Bird List (van 2012) bevat die orde slegs één familie: Koekoeke staan bekend as voëls wat hul eiers in ander voëls se neste lê en die versorging van die kuikens aan pleegouers oorlaat. In werklikheid is dit egter net sowat een derde van hierdie voëlgroep wat die sogenaamde broeiparasitisme beoefen. Koekoeke is betreklike groot voëls wat in bome lewe. Die stertpenne is by die meeste spesies lank en die buitenste tone van elke poot is na agter gerig of is baie beweeglik sodat die voëls goed aan takke kan vasklou. Die orde is in 2 families ingedeel, naamlik die egte koekoeke (Cuculidae) en die loeries (Musophagidae), wat tot Afrika beperk is. In Suider-Afrika word 17 spesies koekoeke aangetref, waaronder 'n aantal vleiloeries. Een van die bekendste plaaslike koekoeke is die piet-my-vrou.


Coreca (Italiaans: [koreka], luister (hulp·inligting)) (Coraca of Corica in die argaïese plaaslike dialek) is 'n frazione (administratiewe afdeling) van die munisipaliteit Amantea in die provinsie Cosenza in Kalabrië, Italië. Dit is naby die grens met Campora San Giovanni geleë. Die suidelike Tirreense See lê wes van Coreca en die stad Amantea in die suide, waar die grens begin by Campora San Giovanni. Die gebied bestaan hoofsaaklik uit 'n rotsagtige voorstad, en die middestad lê in die vlakte. Dit sluit ook 'n heuwelagtige gebied en wye strande in. Die klimaat is sag. Die grootste bron van inkomste in Coreca, sowel as in die nabygeleë Campora San Giovanni, is die toerisme- en hotelbedryf aan die skilderagtige kuslyn. Een van die gewilde attraksies is die Coreca-riflyn, wat sedert die 1960's gefotografeer en deur amateurradio-entoesiaste gebruik word. Daar is ook 'n paar klein fabrieke waar kos, meubels en masjinerie vervaardig word. Vanaf 2017 word die grondgebied van Coreca verdeel in die volgende dorpe: Op 1 Oktober 1964 het bouwerk begin aan die Coreca-kerk, wat gewy is aan Ons Dame van die Engele.


Rompslomp verwys na die rigiede, omslagtige en vertragende handeling en hantering van 'n saak of proses wat volgens die roetine gedoen moet word, wat andersins bespoedig sou wees. Hierdie handeling word bepaal deur die burokrasie en moet nougeset nagekom word. Dit kan ook verwys na die oordrewe verkleefdheid aan formaliteite en regulasies deur die amptenary. Omrede tyd geld werd is, kan rompslomp onproduktiwiteit meebring, 'n demper op inisiatief plaas, werkstyd inboet en ekonomiese vooruitgang kniehalter. Toesmeerdery kan ook makliker plaasvind deur die hoeveelheid tyd wat so verlore gaan. Enkele voorbeelde sluit in: Geskrewe papierwerk of briefwisseling wat in detail 'n eenvoudige saak of besluit moet uitpluis (bv. vervoerreëlings en (siekte)verlof). Hoogdrawende en omslagtige kantoorjargon wat die leser of aanhoorder vervreem en verwar. 'n Probleem of idee wat eers na 'n gesentraliseerde besluitnemingsgesag gestuur moet word. 'n Dringende saak bedoel vir die topbestuur wat eers deur die middelbestuur hanteer moet word. Dissiplinêre stappe wat tydsaam hanteer word. Uitgerekte verpligte vergaderings. Lêers en dokumente wat verlê, verlore raak of eenvoudig verdwyn. Klante wat moet wag omdat die werknemers hul burokraties-vasgestelde teetyd nuttig.


Megumu Tamura (田村 恵, Tamura Megumu?, 10 Januarie 1927 -) is 'n voormalige Japannese sokkerspeler. Hy het vir die Japannese nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Yoshio Furukawa (古川 好男, Furukawa Yoshio?, 5 Julie 1934 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die Indiese nasionale krieketspan (Engels: India national cricket team; Hindi: भारतीय क्रिकेट टीम), met die byname Men in Blue en Team India, is die nasionale krieketspan wat Indië in toets- en kitskrieket verteenwoordig. Dit word beheer en geadministreer deur die Raad vir Beheer van Krieket in Indië (BCCI, van Engels: Board of Control for Cricket in India) en is ’n volle lid van die Internasionale Krieketraad (IKR) met toets-, EDI- en T20I-status. Indië is tans (November 2021) tweede op die IKR-toetsranglys, vierde op die eendagranglys en derde op die Twintig20-wêreldranglys. Alhoewel krieket reeds in die 18de eeu deur Europese handelsmatrose na Brits-Indië gebring en die eerste krieketklub in Indië al in 1792 in Kolkata gestig is, het Indië se nasionale krieketspan eers hul eerste toets op 25 Junie 1932 op Lord’s in Engeland gespeel. Hulle word die sesde span om toetskrieketstatus te ontvang. In sy eerste vyftig jaar van internasionale krieket was Indië een van die swakste spanne in internasionale krieket, hulle wen slegs 35 van die 196 toetse wat hulle gedurende dié tydperk gespeel het.


Hans Strydom kan na een van die volgende persone verwys: Hans Strydom, Suid-Afrikaanse verslaggewer. Hans Strydom, Suid-Afrikaanse akteur. Adv. Hans Strijdom, vyfde premier van die Unie van Suid-Afrika.


Die Vlerkboon (Xeroderris stuhlmannii) is 'n groot spreiende boom. Die boom kom voor in die sentrale deel van die Krugerwildtuin, noordoos tot by die Indiese Oseaan en weswaarts tot in die Caprivistrook waar dit groei in bladwissellende bosveld. Die boom het klein, groenerige wit blomme en die peule is kenmerkend plat met 'n prominente rand. Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Hierdie artikel is ’n saadjie. Voel vry om Wikipedia te help deur dit uit te brei.


Vir beter of baie beter is 'n situasiekomedie (sitkom) wat op kykNET uitgesaai word. Die program draai rondom 'n hegte gesin wat in Johannesburg in 'n luukse huis woon. Die gesinslede bestaan uit Pa, Ma, dogter en seun. Die onderliggende humor lê in die veeleisende gesinsomstandighede, ironie, dubbele standaarde, en sinspeling. Die rolspelers is as volg: Wynand van Vollenstee as Boetie Botha Belinda Parkin as Barbara Lelia Etsebeth as Bokkie, die lugwaardin Alvin Bruinders as Colin, die buurman Michelle du Plessis as Barbie (die dogter) Luan Jacobs as Buks Botha (die seun). Willie Esterhuizen Willie en Pieter Esterhuizen WESTEL


Die Redrivier of soms Redrivier van die Suide (Engels: Red River of Red River of the South) is 'n groot suidoos-vloeiende rivier in die Verenigde State. Die Redrivier het 'n lengte van 2 189 km en is 'n groot regse sytak van die Mississippirivier. Die Redrivier ontstaan deur die saamvloei van die Prairie Dog Town Fork en Buck Creek-riviere in die Groot Vlaktes, Texas, en vloei in suidoostelike rigting. Aansluitend vorm die rivier die grens tussen die Amerikaanse deelstate Texas en Arkansas en bereik later die grens tussen Arkansas en Louisiana. Dit vloei deur die stad Shreveport. Net oos van Alexandria, Louisiana, uitmond die Redrivier in die Atchafalayarivier, 'n ou mondingsrivier van die Mississippirivier in die Golf van Meksiko. Tussen die ondertekening van die Adams-Onís-verdrag in 1821 en die Amerikaanse anneksasie van die Republiek van Texas na die Meksikaans-Amerikaanse Oorlog (1846–1848) of die ondertekening van die Verdrag van Guadalupe Hidalgo in 1848 het die Redrivier deel uitgemaak van die grens tussen Meksiko en die Verenigde State. Wikimedia Commons het meer media in die kategorie Redrivier. Hierdie artikel is ’n saadjie.


'n Pensioen is 'n vorm van inkomsteversekering waar die versekerde se inkomste weens ouderdom, ongeskiktheid of die dood van 'n naasbestaande deur gereelde betalings in die vorm van 'n annuïteit vervang word. Daar bestaan verskeie tipes pensioenfondse, waaronder beskikbare-uitkeringsisteme, waar die grootte van die betaling vooraf deur die reëls van die pensioenfonds vasgestel word, en beskikbare-premiesisteme, waar die grootte van die betaling van die beleggingservaring van die pensioenfonds afhang. Pensioenfondse word gewoonlik deur werkgewers, versekeringsmaatskappye, regerings, of ander instansies soos werkgewergenootskappe of vakbonde, opgestel. Pensioenfondse wat deur werkgewers opgestel word, is 'n vorm van uitgestelde vergoeding en hou gewoonlik belastingvoordele vir beide werkgewers en werknemers in. Lemke and Lins, ERISA for Money Managers, § 1:1 (Thomson West, 2013 ed.).


Die Great Wall Florid (Chinees: 长城 炫丽) is 'n kompakte motorvoertuig wat sedert 2010 deur die Chinese vervaardiger Great Wall Motors vervaardig word. Stilering is vermoedelik van die eerste geslag Toyota ist gekopieer, terwyl die neusdeel geïnspireer is deur die tweede geslag Toyota Yaris-luikrug. Dit word in verskeie lande, waaronder Suid-Afrika, verkoop. Daar is twee weergawes van die Florid, die basiese Florid en die Florid Cross met nuutontwerpte wiele, binne-afwerking en 'n bakwerkstel. "FLORID Technical Parameters". Gwm.com.cn. Besoek op 2009-10-26. "Great Wall Motor's "Xuanli" Suspected of Imitating Toyota's Yaris". Chinaipr.gov.cn. Geargiveer vanaf die oorspronklike op 2012-11-29. Besoek op 2007-04-29. Hierdie artikel is ’n saadjie. Voel vry om Wikipedia te help deur dit uit te brei.


Die Nepalese aardbewing van 2015 (ook die Himalaja-aardbewing genoem) was ’n aardbewing op 25 April 2015 om 11:56:26 (NST)/07:11:26 (UCT+1) met ’n krag van 7,8 op die Richterskaal en ’n verwoestende krag (IX) op die skaal van Mercalli. Die episentrum lê ongeveer 34 kilometer oossuidoos van Lamjung, met ’n hiposentrum van ongeveer 10 kilometer diep. Dit is die ergste ramp in die Suid-Asiatiese land Nepal sedert die aardbewing tussen Nepal en Bihar in 1934. Tydens die aardbewing het minstens 7 500 mense omgekom en is talle antieke Nepalese tempels vernietig of beskadig. Die meeste slagoffers was in Nepal, maar daar was ook slagoffers in omliggende lande, waaronder Indië, China en Bangladesj. Die aardbewing het ’n sneeustorting op Berg Everest veroorsaak wat die lewe van minstens 19 mense geëis het, wat dit die dodelikste dag op die berg in die geskiedenis maak. Dit het nog ’n groot sneeustorting in die Langtangvallei veroorsaak waar 250 nou vermis word. Eeue oue geboue is vernietig soos die Unesco-wêrelderfenisgebiede in die Katmandoevallei, insluitend op die Katmandoe Durbar-, Patan Durbar- en Bhaktapur Durbar-plein.


Casteel of Maboke is 'n dorp in die Ehlanzeni-distriksmunisipaliteit in die noordooste van die Mpumalangaprovinsie van Suid-Afrika. Lys van dorpe in Suid-Afrika "Hoofplek Casteel". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die Poetoranaplato (Russies: плато Путорана) of die Poetoranagebergte is ’n hoogliggende, bergagtige gebied in die noordweste van die Sentraal-Siberiese Plato, suid van die Taimir-skiereiland. Die hoogste berg in die reeks is Berg Kamen (1 700 m bo die seevlak). Die plato bestaan uit die Siberiese Trappe. Die naaste groot nedersetting is die geslote stad Norilsk. Van die wêreld se grootste bekende nikkelneerslae kom hier voor. Rusland se geografiese middelpunt, die Wiwimeer, is op die plato geleë, asook na bewering die hoogste waterval in Asië, die Talnikowiwaterval. Die mere in die gebied is groot en vorm hele ekostelsels wat oor baie tientalle kilometers strek. Die naam “Poetorana” kom uit die taal van die Evenke en kan vertaal word as "land van mere met steil oewers". Daar is meer as 25 000 mere van tussen 180 en 420 m diep, en ná die Baikalmeer vorm hulle saam die grootste hoeveelheid vars water in Rusland. Die Poetorana-natuurreservaat is in 1988 gestig om die wêreld se grootste trop rendiere asook sneeuskape te beskerm. Dit word uit Norilsk geadministreer en in is 1 887 251 ha groot.


Die Opel Manta is 'n agterwielaangedrewe sportkoepeemotor wat van 1970 tot 1988 in twee generasies deur die Duitse vervaardiger Opel vervaardig is. Die Manta was 'n halfsportiewe koepee gebaseer op die Ascona gesinsmotor, soortgelyk aan sy mededingers die Ford Falcon-gebaseerde Mustang en die Ford Capri. Sy naam kom van die Manta-seerog. Hierdie artikel is ’n saadjie. Voel vry om Wikipedia te help deur dit uit te brei.


Pjotr Iljitsj Tsjaikofski (Russies: Пётр Ильич Чайковский), Wotkinsk, 7 Mei 1840 – Sint Petersburg, 6 November 1893, was ’n Russiese komponis wie se musiek deur sommige kritici as "te Westers" beskou is. Op skool in St. Petersburg het hy onderrig in sang, klavier en harmonie ontvang, en baie opera-opvoerings bygewoon. Die dood van sy moeder (toe hy 14 jaar oud was) het hom diep getref. Dit was die begin van 'n neurotiese toestand en dit kom in heelwat van sy musiek na vore. Tsjaikofski was eers ’n amptenaar en het toe musiek gaan studeer aan die N.W. Rimskogo-Korsakowa-konservatorium in Sint Petersburg. Hy het later ’n dosent aan dieselfde konservatorium geword. ’n Ryk bewonderaar, gravin Nadesjda Filaretowna von Meck, het dit vir hom in 1877 moontlik gemaak om sy lewe aan die skryf van musiek te wy. Hulle het jare lank gekorrespondeer, maar in 1890 het sy skielik om ’n onduidelike rede haar geldelike steun onttrek – moontlik óf omdat sy bankrot was óf omdat sy haar nie met sy homoseksualiteit kon vereenselwig nie.


Die Protestantse Hervorming (ook Reformasie genoem, afgelei van die Latynse reformatio "hernuwing, herstelling") was 'n godsdienstige beweging wat deur die Duitse hervormer Martin Luther in 1517 begin is en tot die einde van die Dertigjarige Oorlog in 1648 sou voortduur. Alhoewel Luther met sy oorspronklike optrede slegs die bestryding van wanpraktyke in die destydse Rooms-Katolieke Kerk ten doel gehad het, het die beweging uiteindelik tot die verdeling van die Westerse Christendom in die Rooms-Katolieke, Lutherse en Gereformeerde hoofstromings gelei, maar ook tot grootskaalse veranderinge in die politieke, sosiaal-kulturele en maatskaplike orde in groot dele van Europa. Die godsdienstige stryd tussen die Rooms-Katolieke geestelikheid en fanatieke aanhangers van die nuwe geloofsrigting het met teologiese dispute begin wat egter nie die gewenste sukses behaal het nie. Rooms-Katolieke owerhede het hul veldtog teen Protestantisme vervolgens met administratiewe besluite en onderdrukkende maatreëls voortgesit, tog is die nuwe geloof intussen ook deur wêreldlike magte soos Duitse en Franse vorste en welvarende burgers in Nederland en Switserland gesteun. Die teologiese dispuut het uiteindelik ontaard tot bloedige oorloë waarin nie slegs Lutherane en Calviniste teen Rooms-Katolieke geveg het nie, maar ook Lutherse en Calvinistiese Protestante onderling in konflik was.


Eleusis (Grieks: Ελευσίνα Elefsina, Antieke Grieks: Ἐλευσίς Eleusis) is ’n dorp en munisipaliteit in Wes-Attika, Griekeland. Dit is sowat 18 km noordwes van die middel van Athene geleë. Eleusis is die setel van die administrasie van die Griekse streekseenheid Wes-Attika. Dit is die terrein van die Eleusiniese misterieë en die geboorteplek van Aischulos. Dit is vandag ’n groot nywerheidsentrum met die grootste olieraffinadery in Griekeland en die plek waar die Aischylia-fees, die oudste fees in die Attika-streek, gehou word. Op 11 November 2016 is Eleusis gekies as die Europese kultuurhoofstad vir 2021. Eleusis was in die oudheid bekend as die hoofsetel van die aanbidding van Demeter en Persephone, en van die misterieë ter ere van dié godinne. Dit is tot met die val van die heidendom beskou as die heiligste van alle Griekse misterieë. Eleusis het op ’n hoogte gestaan, ’n klein entjie van die see af en oorkant die eiland Salamis. Sy ligging het hom drie voordele gegee: Dit was op die pad van Athene na die landengte van Korinthe; dit was in ’n baie vrugbare streek; en dit was aan die punt van ’n uitgebreide baai wat aan drie kante deur die kus van Attika gevorm is en in die suide deur Salamis afgesluit is.


Vajrayana is ’n komplekse stelsel van Boeddhistiese denkrigtings en praktyke met vele fasette wat oor verskeie eeu ontwikkel het. Dit is ook bekend as Tantristiese Boeddhisme, Tantrayana, Mantrayana, Geheime Mantra of Esoteriese Boeddhisme. Volgens Vajrayana-geskrifte verwys die term Vajrayana ("die Diamantvoertuig") na een van drie voertuie of paaie wat lei na verligting; die ander twee is Sravakayana (ook bekend as Hinayana, "die Klein Voertuig") en Mahayana ("die Groot Voertuig). Vajrayana is deur Indiese mahasiddhas gestig en volg die Boeddhistiese tantra-geskrifte. Tantristiese Boeddhisme het in ’n groot mate te doen met rituele en meditasiepraktyke. Een aspek van Vajrayana is die inspan van psigo-fisieke energie deur rituele, visualiserings, fisieke oefeninge en meditasie as ’n manier om die gees te ontwikkel. Deur dié tegnieke kan iemand boeddhaskap in een leeftyd behaal, of selfs in drie jaar. Dié praktyke kan seksuele joga insluit, maar net vir sommige gevorderde beoefenaars. Hoewel die eerste Boeddhistiese tantras van die 3de tot die 12de eeu in Indië verskyn het, glo geleerdes soos Hirakawa Akira dat Vajrayana waarskynlik in die 6de of 7de eeu ontstaan het, terwyl die term Vajrayana self in die 8ste eeu begin gebruik is.


'n Skuilnaam of pseudoniem is 'n uitgedinkte vals naam wat 'n skrywer of kunstenaar gebruik om sy werk te publiseer of bekend te stel. Die skuilnaam word ook soms in Frans aangedui as die: nom de plume. Skuilname word gebruik om ongewenste publieke aandag van die kunstenaar af weg te hou en 'n duidelike skeiding tussen die werk en die kunstenaar se persoonlike lewe te bewerkstellig. Dit kan ook gebruik word om die bepaalde kunstenaar se identiteit, geslag of ras weg te steek. In vroeë tye, veral tydens die Victoriaanse tydperk, kon vroue ook nie self boeke skryf nie, en is die boeke dikwels onder 'n manlike skuilnaam gepubliseer. Anna Neethling-Pohl (1906 – 1992) het onder die skuilnaam A.P. Niehaus gepubliseer. Boerneef was die skuilnaam van I.W. van der Merwe Jacob Daniël du Toit (1877 – 1953) het sy gedigte onder die skuilnaam Totius uitgebring. Johan Nel (Johannes Marthinus Nel, 1937-2018) het ook onder die skuilnaam Ben Lindemann geskryf. Leon van Nierop gee sy liefdesverhale onder die vroulike skuilnaam Jacqueline Brink uit. Mikro was die skuilnaam van skrywer C.H. Kühn (1903 – 1968).


Hissène Habré (Faya-Largeau, 13 Augustus 1942- sterf op 24 augustus 2021), was die president van Tsjad van 1982 totdat hy omvergewerp is in 1990. Die Habréregering is gekenmerk deur die voortdurende skending van menseregte en is deur die NRO Human Rights Watch as die Pinochet van Afrika" geklassifiseer. Habré is in 1942 in Tsjad gebore, toe sy land nog 'n kolonie van Frankryk was. Hy behoort tot die Tubu-etniese stam. Nadat hy sy laerskool studies voltooi het, het hy in 'n Franse koloniale administratiewe posisie begin werk. Hy het sy meerderes beïndruk en het 'n beurs ontvang om in Frankryk te gaan studeer. Nadat hy sy studies in politieke wetenskap in Parys voltooi het, keer hy in 1971 terug na Tsjad. Nadat hy kort in die regering gewerk het, reis Habré op 'n diplomatieke sending na Tripoli om twee Tsjadiese rebelleleiers te oortuig om hul wapens neer te lê. Daar gekom, het Habré hom egter by die Forces Armées du Nord of FAN aangesluit. Die FAN was in die noorde van die land bedrywig, en is hoofsaaklik saamgestel deur mense van die nomadiese Tubu-stam, en staan onder die bevel van Goukouni Oueddei.


Hertha BSC is 'n sportklub uit Berlyn, die hoofstad van Duitsland, veral bekend vir sy sokkerafdeling. Behalwe sokker, het die klub ook onder meer afdelings vir tafeltennis, boks, yshokkie en strandvlugbal. Die klub het op 25 Julie 1892 ontstaan toe die broers Fritz en Max Lindner (16 en 17 jaar oud) 'n sokkerklub gestig het genaamd BFC Hertha 92. Die naam ‘Hertha’ kom van 'n stoomboot af. Die boot het blou en wit strepe gehad en dit het ook die klubkleure geword. Weens finansiële probleme het die klub in 1920 met Berliner Sport-Club saamgesmelt as Hertha Berliner Sport Club. Van 1926 tot 1931 het Hertha BSC ses keer die eindstryd van die ‘Deutsche Meisterschaft’ bereik en 2 keer die Duitse kampioenspan geword. Die samesmelting het egter weer geskei in 1930 en die twee klubs het weer hulle eie gang gegaan. In 1933 is die Duitse sokkerstruktuur deur die Nazis hervorm en Hertha is in die Gauliga Berlyn-Brandenburg ingedeel. Hertha het die liga in 1935, 1937 en 1944 gewen, maar is elke slag vroeg uitgeskakel in die uitspeelwedstryde om die nasionale titel.


Die 2019 Formule Een Bahreinse Grand Prix het op 31 Maart 2019 op die Bahrein Internasionale Renbaan in Bahrein plaasgevind. Dit was die tweede wedren van die 2019-kampioenskapseisoen gewees. Pirelli het die volgende bande aan alle spanne in Bahrein verskaf: Na afloop van die kwalifiseringstyd ontvang Romain Grosjean 'n straf van drie roosterplekke omdat hy tydens die eerste deel van kwalifisering vir Lando Norris gehinder het. Grosjean penalised for blocking Norris Charles Leclerc ontvang een punt vir die vinnigste rondte.


Die 2018 Formule Een Chinese Grand Prix is op 15 April op die Shanghai Internasionale Renbaan gehou. Dit was die derde wedren van die 2018-kampioenskapseisoen, en is deur die Australiër Daniel Ricciardo in 'n Red Bull-TAG Heuer gewen. Pirelli het die volgende bande aan alle spanne in Shanghai verskaf: Let op dat die supersagte bande weggelaat is deur Pirelli, slegs vir hierdie wedren. 1 ^ – Max Verstappen het oorspronklik in die vierde plek geëindig, maar is met tien sekondes gestraf omdat hy 'n vermybare botsing veroorsaak het. 2 ^ – Pierre Gasly het oorspronklik vyftiende geëindig, maar is met tien sekondes gestraf omdat hy 'n vermybare botsing veroorsaak het. 3 ^ – Brendon Hartley het uit die wedren geval, maar is geklassifiseer omdat hy 90% van die wenner se wedrenafstand voltooi het.


The History of Henrie the Fourth, Part 1 is 'n historiese toneelstuk deur William Shakespeare. Dit is die tweede van Shakespeare se vierdelige reeks wat die opvolgende koningskap van Richard II, Hendrik IV (twee toneelstukke), en Hendrik V behandel. Henry IV, Part 1 beskryf 'n deel van geskiedenis wat begin met die Slag van Humbleton Hill en die geveg tussen Sir Henry (Hotspur) Percy en Archibald Douglas, die vierde Graaf van Douglas, in 1402 en eindig met die nederlaag van die rebelle by Shrewsbury in mid-1403. Dit was waarskynlik vir die eerste keer in 1597 opgevoer. Die toneelstuk is van die begin af uiters gewild by die publiek sowel as die kritici. Saccio, Peter. Shakespeare's English Kings, tweede uitgawe, 2000. Weil, Herbert en Weil, Judith, red. The First Part of King Henry IV, 1997 (New Cambridge Shakespeare). Hierdie artikel is ’n saadjie. Voel vry om Wikipedia te help deur dit uit te brei.


Oesbekistan of Oezbekistan, amptelik die Republiek van Oesbekistan (Oesbekies: Oʻzbekiston Respublikasi, Ўзбекистон Республикаси), is 'n landingeslote land in Sentraal-Asië, wat van 1924 tot 1991 by die armste republieke van die Sowjetunie gereken is. Sy hoofstad en grootste stad is Tasjkent (Oesbekies: Tosjkent) met 'n bevolking van 2 229 400 in 2005. Danksy 'n uitgestrekte besproeiingsstelsel waas die republiek die Sowjetunie se vernaamste verskaffer van katoen. In 1991 is die bevolking teensinnig om die onafhanklikheid van Rusland te aanvaar; lidmaatskap in 'n statebond met Rusland word veral om ekonomiese redes as voordelig beskou. Die ekonomiese agteruitgang skep 'n groot probleem vir die regering; tydens die Sowjetse heerskappy vind nog 'n grootskaalse industrialisering nog 'n russifisering plaas. Die regering tree gereeld met geweld teen die opposisie en Islamitiese fundamentaliste op. In Mei 2005 sterf meer as 1 000 betogers en soldate, nadat onluste in die stad Andisjan uitbreek. Sowat 75 persent van die bevolking is Oesbeke, ses persent is Russe, vyf persent Tadjiks en vier persent Kasakke. 74,3 persent van die bevolking praat Oesbekies ('n Turkse taal) en 14 persent Russies.


William Thomson, 1st Baron Kelvin, OM, GCVO, PC, FRS, FRSE; 26 Junie 1824 – 17 Desember 1907), 'n Ulster-Skot Wiskundige fisikus en ingenieur is in Belfast 1824 gebore. By die Universiteit van Glasgow het hy belangrike navorsing in die gebied van wiskundige analise van elektrisiteit en die formulering van die eerste en die tweede wette van termodinamika Hy het saam met Hugh Blackburn, die profesor van wiskunde gewerk. Die Kelvintemperatuurskaal word in sy eer so genooem. Hierdie skaal gebruik absolute nul as sy nul punt. Al is absolute nul tydens sy lewe al bekend, het hy dit gemeet en 'n waarde van −273.15 degree Celsius gekry. Hy kry die titel "Baron Kelvin" in 1892 te erkenis van sy wetenskaplikke werk in termodinamika en ook vir sy sy teenkanting teen Ierse selfregering (Home Rule). Die naam "Kelvin" lui af die Kelvin-rivier wat langsaan sy labratorium by die Universiteit van Glasgow gevloei het. Grabiner, Judy (2002). "Creators of Mathematics: The Irish Connection (book review)" (PDF). Irish Math. Soc. Bulletin. 48: 67.


UTC-10:00 is die tydsone vir: (en) Stede in UTC-10


Walter Gropius Duits-Amerikaanse argitek Skool Moderne Internasionale Argitektuur Beduidende projekte Bauhaus-ontwerpskool Dessau Woonhuis in die Hansa-buurt, Berlyn PanAm-wolkekrabber, New York Toekennings en pryse Ere-doktor van die Technische Hochschule Hannover (1929) Freie Universität Berlin (1963) Walter Gropius (* 18 Mei 1883 Berlyn, Duitsland; † 5 Julie 1969 Boston, Massachusetts, VSA) was 'n Duits-Amerikaanse argitek en een van die invloedrykste wegwysers vir die moderne boukuns. Gropius het in 1919 die Bauhaus gestig en as sy eerste direkteur gefungeer. Vanaf 1928 was hy in Berlyn werksaam, tog het hy ná die Nasionaal-Sosialistiese magsoorname eers na die Verenigde Koninkryk en daarna na die Verenigde State geëmigreer waar hy in 1937 as hoof van die Harvard-universiteit se Departement Argitektuur aangestel is. Walter Gropius se fabrieksgebou vir die Duitse onderneming Fagus in Alfeld, Nedersakse, wat hy in 1911/12 saam met Adolf Meyer ontwerp het, was rigtingwysend vir die ontwikkeling van die moderne glas-beton-boustyl. Sy beduidendste projekte in die VSA sluit die McCormick-Estate-kantoorgebou in Chicago, die gebou van die Harvard-universiteit en die PanAm-wolkekrabber in New York in.


Die Universiteit van KwaZulu-Natal of UKZN is 'n universiteit met vyf kampusse wat almal in die provinsie van KwaZulu-Natal in Suid-Afrika geleë is. Die universiteit is op 1 Januarie 2004 gestig nadat die Universiteit van Natal en die Universiteit van Durban-Westville saamgesmelt het. Tydens die apartheidsjare is die Universiteit van Natal vir blanke persone en die Universiteit van Durban-Westville vir persone van Asiatiese oorsprong gebruik. Die universiteit het vier Kolleges wat in Skole onderverdeel is. Die kolleges is: Kollege van Geesteswetenskappe (Humanities) Kollege van Landbou, tegniek en natuurwetenskappe (Agriculture, Engineering and Science) Kollege van Geneeskunde (Health Sciences) Kollege van Bestuur en Regsgeleerdheid (Law and Management Studies) Die universiteit is verder in die volgende fakulteite onderverdeel: Howard Kollege-kampus, Durban Pietermaritzburg-kampus, Pietermaritzburg Westville-kampus, Westville Nelson Mandela Mediese Skool, Durban Edgewood-kampus, Pinetown John Smit, 51ste kaptein van die Suid-Afrikaanse nasionale rugbyspan.


Hierdie artikel handel oor die Munisipaliteit in Zeeland. Vir ander gebruike, sien Middelburg. Middelburg is 'n dorp en munisipaliteit in die Nederlandse provinsie Zeeland, geleë op die eiland Walcheren. Die munisipale gebied het sowat 48 000 inwoners (2012) en 'n oppervlakte van 53 km². Middelburg is die hoofstad van die provinsie. Die VOC-huis het ook in Middelburg gestaan maar is in Mei 1940 deur Duitse bomwerpers verwoes. Die VOC-huis het baie dokumente bevat van die VOC, ook die immigrasiegegewens van al die mense wat Kaap toe getrek het, was hier versamel. Die Duitse bomaanval het ook die Kaapse immigrasiegegewens vernietig, en om hierdie rede kan baie inwoners in Suid-Afrika nie hulle ou stambome suksesvol navors nie. (nl) Webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Li Bai (701 tot 762), ook bekend as Li Po, is 'n Chinese digter wat in sy leeftyd al vereer is en tot vandag nog geprys word as 'n genie en romantikus wat tradisionele poësievorme tot nuwe hoogtes geneem het. Hy, saam met sy vriend Du Fu, was die vernaamste bydraers in die bloeitydperk van Chinese digkuns tydens die Tang-dinastie. Die Tang-dinastie word beskryf as "China se goue era" en die uitdrukking "Drie wonders" verwys na Li Bai se digkuns, Pei Min se skermkuns en Zhang Xu se kalligrafie. Nagenoeg 'n duisend gedigte wat aan Li Bai toegeskryf word, het behoue gebly. Dit is saamgevoeg in vier bloemlesings uit die Tang-dinastie, terwyl vier-en-dertig van sy gedigte ingesluit is by die bloemlesing Driehonderd Tang-gedigte, wat vir die eerste keer in die 18de eeu gepubliseer is. Vertalings van sy gedigte word ook in hierdie tyd in Europa gepubliseer. Die gedigte dien as modelle om die plesier van vriendskap, die diepte van die natuur, afsondering en wyn te vier.


Die Eneïde of Aeneïde (Latyn: Aenēis) is ’n epiese gedig in daktiliese heksameters (sesvoetige verse). Daar word tradisioneel aanvaar dat Vergilius dit geskryf het. Wikimedia Commons het meer media in die kategorie Eneïde. Die Aeneïs, in Afrikaans vertaal deur J.T. Benade, 1975 Hierdie artikel oor die Europese mitologie is ’n saadjie. U kan help deur dit uit te brei.


Die Japannese nasionale rugbyspan (Japannees: ラグビー日本代表, Ragubī Nihon Daihyō; ook bekend as Kersiebloeisels, Sakura of die Dapper Bloeisels) is die nasionale rugbyspan van Japan en verteenwoordig dié land tydens internasionale wedstryde (toetswedstryde). Hulle word as die beste rugbyspan in Asië beskou en sedert Mei 2020 deur Wêreldrugby as ’n vlak een-span erken. Rugby word in Japan deur die Japannese Rugbyvoetbalunie (Engels: Japan Rugby Football Union, JRFU; Japannees: 日本ラグビーフットボール協会, Nihon ragubī futtobōru kyōkai), wat in 1926 gestig is, geadministreer. Japan het tot dusver aan elke rugbywêreldbekertoernooi deelgeneem en in 2019 op eie bodem vir die eerste keer die kwarteindrondte gehaal. Japannese rugby dateer terug na 1866, toe dit deur Britse matrose in die verdragshawens gespeel is. Die eerste plaaslike universiteitsspanne is in 1899 gestig en Japan het sy eerste toetswedstryd in 1932 teen Kanada gespeel. Die span neem aan die jaarlikse Stille Oseaan Nasiesbeker deel, saam met Fidji, Kanada, Samoa, Tonga en die Verenigde State. Tot in 2017 het Japan ook aan die Asiatiese Rugbykampioenskap deelgeneem en dié toernooi 25 keer gewen, by verre meer as enige ander span; net vyf keer het Suid-Korea met die titel weggestap.


Snæfellsjökull (letterlik "Sneeuberggletser") is 'n stratovulkaan in die westelike uithoek van die Yslandse skiereiland Snæfellsnes op 'n hoogte van 1 446 meter bo seevlak. Die bergspits is oorspronklik net Snæfell genoem, maar ter onderskeiding van twee gelyknamige berge is die Yslandse woord vir gletser, jökull, by sy naam gevoeg. Wikimedia Commons het meer media in die kategorie Snæfellsjökull. Hierdie artikel is ’n saadjie. Voel vry om Wikipedia te help deur dit uit te brei.


Foliensuur ook genaamd vitamien B9 of folaat is 'n wateroplosbare vitamien van die vitamien B-kompleks. Vitamien B9 (foliensuur en folaat) is noodsaaklik vir verskeie funksies van die liggaam. Dit is onontbeerlik tydens vinnige selvorming, soos tydens swangerskap wanneer die embrio vinnig groei. Dit help ook in die vorming van rooibloedselle, sintese van DNS en herstel van RNS van volwassenes en kinders. Alle lewende organismes benodig foliensuur, maar mense en diere kan dit nie self sintetiseer nie. Dit moet uit hul dieet verkry word, en daarom is dit 'n essensiële nutrient of voedingstof vir hulle. Die beste bron van folaat in voedsel is groen blaargroente, veral spinasie (die Latynse 'folium' beteken 'blaar'), maar spruitjies, broccoli, kool, aspersies, vrugte (veral sekere sitrusvrugte) en gis bevat ook folaat. Sommige soorte vleis bevat ook heelwat foliensuur, soos lewer en (in 'n mindere mate) niertjies. Die natuurlike folate, soos dié wat in voedsel voorkom (byvoorbeeld 5-MTHF), is taamlik onstabiel. Dit is gevoelig vir lig, suurstof in die lug en die oesproses.


Hierdie artikel handel oor die etniese groep. Vir die taal, sien Grieks. Die Grieke (afgelei van Latyn: Graeci, letterlik: "Griekstalige volke"; Grieks: Έλληνες, Éllines, [ˈelines], letterlik: "Hellene") is 'n Indo-Europese etniese groep en nasie inheems aan Griekeland en omliggende eilande, Siprus, Albanië, Turkye, Suid-Italië en ander streke. Hulle deel 'n gemeenskaplike Griekse kultuur, afkoms en praat Grieks as moedertaal. Grieke vorm die titulêre nasie van Griekeland, waar hulle omtrent 95% van die bevolking uitmaak. Die meeste Grieke is aanhangers van die Grieks-Ortodokse Kerk (98%). Sedert die Antieke tydperk bewoon Grieke die kus van beide die Egeïese en die Ioniese See, waar die Griekse taal sedert die Bronstydperk gepraat word. Die Antieke Grieke het vroeg met hul stigting van kolonies rondom beide die Middellandse en die Swartsee begin en handel bedryf. Vroeë kulturele sentrums sluit in Athene, Sparta, Thebe, Thessaloniki, Alexandrië, Smyrna en Konstantinopel. Die Grieke is bekend vir hul bydraes tot kultuur, kuns, verkenning, letterkunde, filosofie, politiek, argitektuur, musiek, wiskunde, wetenskap en tegnologie, besigheid, kookkuns en sport.


Die Alfa Romeo Spider (105/115 reeks) is 'n roadster wat deur die Italiaanse vervaardiger Alfa Romeo vervaardig is van 1966-1993—met 'n klein loop van 1994-modelle vir die Noord-Amerikaanse mark. Die Spider het vir byna drie dekades in produksie gebly met slegs geringe estetiese en meganiese veranderings. Die eerste drie reekse is deur Pininfarina in Grugliasco gebou en die vierde reeks in San Giorgio Canavese. Die laaste Spider is in April 1993 geproduseer — die laaste agterwielaandrywing Alfa Romeo voor die Alfa Romeo 8C Competizione van 2007. In Mei 2012 het Fiat aangekondig dat 'n ooreenkoms met Mazda bereik is om 'n nuwe Spider saam te ontwikkel vir 2015, gebaseer op die Mazda MX-5 platform. Die "Spider"-naam is afkomstig van die Engelse woord "speeder", 'n tweesitplek oop perdekar. Alfa-webwerf "Spider 1600 Duetto". hem.passagen.se (in Sweeds). Geargiveer vanaf die oorspronklike op 29 September 2012. Besoek op 23 Januarie 2008. "Designer". ajovalo.net. Geargiveer vanaf die oorspronklike op 15 Mei 2017. Besoek op 8 Februarie 2012. "1966 Alfa Romeo 1600 Spider Duetto". carfolio.com (in Engels).


Die Paralimpiese Winterspele 2026 (Italiaans: XIV Giochi paralimpici invernali) sal na verwagting tussen 6 en 15 Maart 2026 in Milaan en Cortina d'Ampezzo, Italië, aangebied word. Dit sal die 14de Paralimpiese Winterspele wees wat aangebied word en ná die Paralimpiese Winterspele 2006 die tweede Paralimpiese Spele in Italië. Die Olimpiese Winterspele 2026 sal tussen 6 en 22 Februarie (in die maand net voor die Paralimpiese Winterspele) ook in Milaan en Cortina d'Ampezzo gehou word. As deel van 'n formele ooreenkoms tussen die Internasionale Paralimpiese Komitee en die Internasionale Olimpiese Komitee uit 2001 is die wenner van die bod vir die Olimpiese Winterspele 2026 ook die gasheer vir die Paralimpiese Winterspele 2026. Milaan en Cortina d'Ampezzo is op 24 Junie 2019 in Lausanne deur die Internasionale Olimpiese Komitee gekies as die gasheer vir die Olimpiese Winterspele in 2026. Die enigste ander kandidaat was Stockholm, Swede. Die gasheerstad sou oorspronklik in Oktober 2019 deur die Internasionale Olimpiese Komitee (IOK) in Milaan, Italië, aangekondig word. Die IOK het die stemming egter na 'n ander plek – en datum – verskuif, nadat Italië 'n bod vir die Olimpiese Winterspele 2026 ingedien het wat die stad Milaan insluit.


Sigourney Weaver (gebore as Susan Alexandra Weaver; 8 Oktober 1949) is ’n Amerikaanse aktrise en rolprentvervaardiger. Ná haar debuut in ’n klein rol in Annie Hall (1977) het sy gou bekend geraak vir haar eerste hoofrol in 1979 as Ellen Ripley in Alien. Sy het dié rol weer in drie opvolgprente gespeel: Aliens (1986), waarvoor sy vir ’n Oscar vir beste aktrise benoem is, Alien 3 (1992) en Alien: Resurrection (1997). Sy is ook bekend vir haar rolle in die lokettreffers Ghostbusters (1984), Ghostbusters II (1989) en Avatar (2009). Weaver is in 1980 vir ’n Drama Desk-prys benoem vir die Off-Broadway-toneelstuk Das Lusitania Songspiel, en het in 1984 ’n Tony-benoeming gekry vir die Broadway-stuk Hurlyburly. Sy is al sewe keer vir ’n Golden Globe benoem, waarvan sy twee gewen het: vir Gorillas in the Mist en Working Girl. Sy was die eerste persoon wat in dieselfde jaar twee Golden Globes vir toneelspel gewen het. Sy het ook Oscar-benoemings vir albei rolle gekry.


Robert Capa (geb. Endre Friedmann; 22 Oktober 1913 – 25 Mei 1954) was ’n Hongaarse oorlogsfotograaf en fotojoernalis wat foto's in vyf verskillende oorloë geneem het: Die Spaanse Burgeroorlog, die Tweede Sjinees-Japannese Oorlog, die Tweede Wêreldoorlog regdeur Europa, die Arabies-Israeliese Oorlog van 1948 en die Eerste Indo-Sjinese Oorlog. Hy is in Hongarye gebore as Endre Ernő Friedmann, maar het die land op ’n jong ouderdom verlaat weens sy politieke betrokkenheid by teenstanders van die fascistiese regering. Hy wou aanvanklik ’n skrywer word, maar het eerste ’n fotografiewerk in Berlyn gekry en van die kunsrigting begin hou. In 1947 het Capa Magnum Photos in Parys gestig saam met ’n paar ander fotograwe, onder andere David Seymour en Henri Cartier-Bresson. Dit was die eerste koöperatiewe agentskap vir vryskutfotograwe. Capa is bekend daarvoor dat hy oorlogstydse fotojoernalistiek herdefinieer het. Hy het sy foto's in die loopgrawe geneem en nie van armlengte-afstande af soos wat die norm voorheen was nie. Hy was bekend vir die sêding: "As jou foto's nie goed genoeg is nie, was jy nie naby genoeg nie." http://www.magnumphotos.com/C.aspx?VP=XSpecific_MAG.PhotographerDetail_VPage&l1=0&pid=2K7O3R14YQNW&nm=Robert%20Capa Wikimedia Commons het meer media in die kategorie Robert Capa.


Die Elbe (Tsjeggies: Labe, Nederduits: Elv) is 'n rivier in Tsjeggië en Duitsland met 'n lengte van 1 091 kilometer (678 myl). Die rivier vloei deur die Duitse deelstate Sakse, Brandenburg, Sakse-Anhalt, Mecklenburg-Voorpommere, Nedersakse, Hamburg en Sleeswyk-Holstein en mond uit in die Noordsee by Cuxhaven. Die grootste stede, wat in Duitsland aan die Elbe geleë is, is Dresden, Maagdenburg en Hamburg. http://www.rivernet.org/elbe/welcomed.htm http://www.arge-elbe.de/ http://www.wetteronline.de/pegel/pegelhtml/Elbe.htm http://www.elbetreff.de/ http://www.umwelt.sachsen.de/lfug/hwz/inhalt_re.html Hierdie artikel is ’n saadjie. Voel vry om Wikipedia te help deur dit uit te brei.


Benedetto "Bettino" Craxi (UK: /ˈkræksi/ KRAK-see, Italiaans: [betˈtiːno ˈkraksi], Siciliaanse: [ˈkɾaʃʃɪ]; 24 Februarie 1934 - 19 Januarie 2000) was 'n Italiaanse politikus, leier van die Italiaanse Sosialistiese Party van 1976 tot 1993 en Eerste minister van Italië van 1983 tot 1987. Hy was die eerste lid van die PSI wat die amp beklee het en die derde premier van 'n sosialistiese party. Hy het die derde langste regering in die Italiaanse Republiek gelei en word beskou as een van die magtigste en prominentste politici van die sogenaamde Eerste Republiek. Craxi was betrokke by ondersoeke wat deur Mani Pulite-beoordelaars in Milaan gedoen is, en uiteindelik skuldig bevind is aan korrupsie en onwettige finansiering van die PSI. Hy het altyd die aanklagte van korrupsie verwerp terwyl hy toegegee het aan die onwettige finansiering wat kostelike politieke aktiwiteite moontlik gemaak het, terwyl die PSI minder finansieel magtig was as die twee groter partye, die Christelike Demokrasie en die Kommuniste. Craxi se regering en party is ook ondersteun deur die toekomstige premier Silvio Berlusconi, 'n media-magnaat en persoonlike vriend van Craxi.


Die Rooibekvuurvinkie (Lagonosticta senegala) is 'n algemene standvoël en plaaslike nomade in halfdorre boomveld, veral naby water en tuine. Die voël is 11 cm groot en weeg 8 - 13 gram. Die voël is die broeigasheer vir die Staalblouvinkie. In Engels staan die voël bekend as die Red-billed Firefinch. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Lagonosticta senegala". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Jenna von Oÿ (gebore 2 Mei 1977) is 'n Amerikaanse aktrise. Sy is bekend vir haar rolle in die rolprente Born on the Fourth of July (1989) en A Goofy Movie (1995), en in die televisiereekse Blossom (1990) en The Parkers (1999). 1989: Born on the Fourth of July 1995: A Goofy Movie 2012: Lukewarm Cecil 1990: Blossom 1990: Lenny 1991: Family Album, U.S.A 1997: Pepper Ann 1999: The Parkers 1986: The Kingdom Chums: Little David's Adventure 1995: Family Values 1996: She Cried No 1997: Dying to Belong 2009: Blossom: A Very Special Show Jenna von Oÿ in die Internet-rolprentdatabasis


Hedy Lamarr gebore as Hedwig Eva Maria Kiesler (9 November 1914 – 19 Januarie 2000) was 'n Amerikaanse aktrise en uitvinder. Sy was bekend vir haar rolle in die rolprente Come Live with Me (1941), Ziegfeld Girl (1941), The Strange Woman (1946), en Samson and Delilah (1949). Na 'n kort vroeë filmloopbaan in Tsjeggo-Slowakye, insluitend die omstrede Ecstasy (1933), het sy van haar man, 'n ryk Oostenrykse ammunisievervaardiger, gevlug en in die geheim na Parys verhuis. Op reis na Londen het sy Metro-Goldwyn-Mayer-ateljeehoof Louis B. Mayer ontmoet, wat haar 'n filmkontrak in Hollywood aangebied het. Sy het 'n filmster geword met haar optrede in Algiers (1938). Haar MGM-films sluit in Lady of the Tropics (1939), Boom Town (1940), H.M. Pulham, Esq. (1941), en White Cargo (1942). Haar grootste sukses was as Delilah in Cecil B. DeMille se Simson and Delilah (1949).


Papier is 'n dun materiaal wat hoofsaaklik gebruik word om op te skryf, om drukwerk op te doen of vir verpakking. Dit word vervaardig deur die saamstelling van vesels, tipies plantvesels wat uit sellulose bestaan wat deur waterstofbinding aanmekaar gehou word. Die vesels vir die maak van papier is gewoonlik van natuurlike oorsprong maar daar bestaan ook 'n verskeidenheid sintetiese vesels wat gebruik kan word, soos byvoorbeeld polipropileen en poliëtileen kan ook by die pulpmengsel ingesluit word om die verlangde eienskappe aan die papier te verleen. Die algemeenste bron van hierdie soort vesels is houtpulp vanaf bome wat geskik is vir pulphout. Plantvesels soos katoen, hennep, linne en rys kan ook gebruik word. Buite Egipte is perkament of kalfsvel gebruik wat vervaardig uit die skaap- of kalfshuid gemaak is in plaas van papirus aangesien die plant subtropiese toestande vir groei vereis het. In die Amerikas bestaan daar argeologiese bewyse wat daarop dui dat soortgelyke perkamentmateriale deur die Maya rondom die 5de eeu n.C. gemaak is. . Die perkament was gemaak deur die binneste bas van bome te kook totdat die materiaal geskik was om op te skryf of te teken.


Koördinate: 52°31′7″N 13°22′34″E / 52.51861°N 13.37611°O / 52.51861; 13.37611 Die Reichstag-gebou in Berlyn is gebou om die Reichstag (letterlik "Ryksdag"), die oorspronklike parlement van die Duitse Ryk te huisves. Dit is in 1894 geopen en het die Reichstag tot in 1933 gehuisves. In 1999 het dit weer die setel van die Duitse parlement geword na dit herbou is onder leiding van die beroemde argitek Norman Foster. Vandag word die parlement van Duitsland die Bundestag genoem. Die Reichstag as parlement dateer terug tot die dae van die Heilige Romeinse Ryk en het ophou funksioneer as 'n ware parlement in die dae van Nazi-Duitsland (1933-1945). Vandag word die woord Reichstag allerweë gebruik om na die gebou te verwys en Bundestag om na die parlement. Konstruksie van die gebou het eers lank na 1871 begin. Voor dit het de parlement in verskeie ander geboue in Leipziger Straße in Berlyn vergader; maar hierdie geboue is as te klein beskou en is 'n argitektoniese kompetisie in 1872 met 103 deelnemers gehou.